
1.  Обхват на плана
1.1. Период от време и географска област
Настоящият план се разработва за контролната дейност на Регионалната инспекция по околната среда и водите, гр. Монтана за 2025 г. 
Контролираните обекти попадащи в обхвата на РИОСВ – Монтана са разположени на територията на две области Монтана и Видин, с обща площ на двете области 6657 кв. км. 
Област Монтана е с обща площ от 3635 кв. км, което е 3,3 % от територията на Република България. Северна граница на областта е река Дунав, която е и държавна граница с Румъния. На югозапад областта граничи със Сърбия, на юг е ограничена от северните склонове на Стара планина. Съседна област в западна посока е Видин, в източна - област Враца и в южна посока - област София. От всичките 11 общини в областта 6 броя са с периферно, гранично положение и са с потенциал за осъществяване на трансгранично сътрудничество с общини от съседни страни – Сърбия и Румъния. Важно предимство на областта е свързано с местоположението й. През територията на областта минават два от европейските транспортни коридори - коридор № 4 (път Е 79) Видин – Монтана – Враца – София - Кулата (РП І-1) и коридор № 7 (по крайбрежието на река Дунав). Пристанище Лом е второто по големина дунавско пристанище в България, като изградената инфраструктура до него осигурява най-късата директна сухоземна връзка (чрез второкласен път ІІ-81 през Старопланинския проход Петрохан), свързващ пристанище Лом с пристанище Солун.  
Административно областта е разделена на единадесет общини: Берковица, Бойчиновци, Брусарци, Вършец, Вълчедръм, Георги Дамяново, Лом, Медковец, Монтана, Чипровци и Якимово с 129 населени места. 
Индустриалният сектор се отличава с висока степен на концентрация в областния град Монтана и по - слабо в градовете Лом, Берковица и Вършец. Състоянието на отделните общини в региона се характеризира с неравномерно разпределение на стопанските субекти.
Област Видин се намира в северозападната част на България и обхваща площ от 3022 кв. км, което представлява 2.7% от територията на Република България.  Област Видин е входно - изходната врата на Република България за Европа и света. На север областта граничи с Република Румъния, на запад е в съседство с Република Сърбия, на юг е оградена от Стара планина, а на изток граничи с област Монтана. Северната ни граница - река Дунав, обуславя възможността за преки връзки с всички страни от Дунавския басейн.  През областта преминават два транс- европейски коридора - № 4 Крайова /Р. Румъния - Видин – София – Кулата/ и № 7 Рейн- Майн - Дунав.   
Територията на областта включва 11 общини: Видин, Бойница, Брегово, Белоградчик, Грамада, Димово, Кула, Макреш, Ново село, Ружинци, Чупрене с 142 населени места.  
Град Видин e най-големия промишлен център в област Видин. Отделни промишлени отрасли са застъпени и в градовете Белоградчик, Кула и Димово. Състоянието на отделните общини в региона се характеризира с неравномерно разпределение на стопанските субекти. 
На контролирана от РИОСВ – Монтана територия попадат 43 защитени територии, обявени по реда на Закона за защитените територии – 2 бр. резервати (Р) – „Горната кория” и „Чупрене” и един поддържан резерват (ПР) – „Ибиша”, част от Природен парк (ПП) „Врачански Балкан”, 24 броя защитени местности (ЗМ) и 15 броя природни забележителности (ПЗ). На територията на област Монтана са разположени 22 броя защитени територии, а на територията на област Видин – 20 броя защитени територии, като една ЗМ е на територията и на двете области – ЗМ „Река Лом“.
Защитени зони от мрежата Натура 2000, попадащи в  контролирана от РИОСВ – Монтана територия са 38 бр., от които 9 броя по Директивата 2009/149/ЕО за опазване на дивите птици и 29 броя по Директива 92/43 за опазване на природните местообитания и дивата флора и фауна.
На територията на РИОСВ – Монтана към 2025 г. на контрол подлежат 1201 обекта, в които се осъществява производствена, добивна, търговска и други дейности. Преобладаващата част  от тези обекти (80 – 90 %) е разположена в големите градове, които са и областни или общински центрове (Монтана, Видин, Лом, Берковица, Вършец, Белоградчик и др.). По-голяма част от промишлените обекти са ситуирани в обособени за целта промишлени зони, отстоящи на достатъчно отстояние от жилищни зони и други обекти подлежащи на здравна защита.
1.2.  Задачи, компетенции и задължения на РИОСВ, вкл. организационна структура, наличен персонал и ресурси

Дейността, устройството и функциите на регионалните инспекции по околната среда и водите (РИОСВ) са уредени с Правилник за устройството и дейността на Регионалните инспекции по околната среда и водите (Обн. ДВ. бр.49 от 12 Юни 2018г., изм. и доп. ДВ. бр.54 от 16 Юни 2020г., изм. и доп. ДВ. бр.41 от 10.05.2024 г.).  
РИОСВ - Монтана осигурява провеждането на държавната политика по опазване на околната среда и водите на регионално равнище. При провеждане на своята дейност РИОСВ има контролни, превантивни,  регулиращи и информационни  функции.  
Контролните функции на РИОСВ включват осъществяването на превантивен, текущ и последващ контрол, свързан с прилагането на нормативните актове, регламентиращи качеството на компонентите на околната среда и факторите, които ѝ въздействат. 
Функциите по превантивен контрол върху компонентите на околната среда и факторите, които им въздействат, се осъществяват съобразно законовите и подзаконовите нормативни актове за предотвратяване от замърсяване или увреждане и възстановяване на околната среда от замърсяване или увреждане. 
При осъществяване на функциите по текущия и последващ контрол РИОСВ извършва проверки, наблюдения и възлага извършване на измервания от лабораториите към ИАОС в изпълнение на произтичащите от законовите и подзаконовите нормативни актове задачи.
 Съгласно информационните си функции, РИОСВ разработва и участва в провеждането на дейности, свързани с предоставяне на информация на обществеността в областта на околната среда, предоставяне на информация на средствата за масово осведомяване в областта на околната среда, повишаване на общественото съзнание и култура в областта на околната среда,  поддържане на регистри и бази данни. 
Администрацията на РИОСВ е обща и специализирана. 
Общата администрация е организирана в Дирекция "Административно-финансови и правни дейности". Тя осигурява финансово-технически, правно-административно и информационно дейността на директора на РИОСВ. Създава условия за осъществяването на дейността на специализираната администрация.   
Специализираната администрация на РИОСВ - Монтана е организирана в две дирекции – „Контролна на околната среда“ и „Превантивна дейност“ (2 броя директор дирекции). Дейността на Дирекция  Контрол на околната среда е организирана в направления „Комплексно предотвратяване и контрол на замърсяването, екологична отговорност и доброволни ангажименти“ (численост – 2 броя), „Опазване на водите" (численост – 2 броя), "Управление на отпадъците и опазване на почвите (численост – 4 броя), „Опазване чистотата на атмосферния въздух и вредни физични фактори" (численост – 2 броя). В рамките на дирекция „Превантивна дейност“ са обособени  два отдела, съответно „Управление на защитени зони“ и „Превантивна дейност“ с началници на отделите. Отдел „УЗЗ“ е с численост на експертите в него  6 бр. Отдел „Превантивна дейност“ е организирана в направления „ЕО,ОВОС“ (численост 3 бр.) и “Специализирани регистри” (численост – 1 брой).  "Биологично разнообразие и защитени територии и зони“ (численост – 5 броя, вкл. служител на парковата охрана на Р Чупрене).  
Организационната структура на РИОСВ – Монтана е създадена в съответствие с Правилника за устройството и дейността на РИОСВ и одобрено длъжностно разписание от министъра на ОСВ в сила от 01.11.2024 г. 

 




Структурата на РИОСВ - Монтана е представена чрез следната органограма: 

РИОСВ - Монтана е административна структура към Министъра на околната среда и водите, която провежда държавната политика по опазване на околната среда на регионално равнище в областите Монтана и Видин.
РИОСВ – Монтана провежда дейността си в следните области:
· Опазване компонентите на околната среда от замърсяване и увреждане; 
· Предимство на предотвратяването на замърсяване пред последващо отстраняване на вредите, причинени от него; 
· Опазване на биологичното разнообразие, защитените територии и съхраняване на естествените екосистеми; 
· Управление на отпадъците и опазване на почвите от замърсяване с отпадъци и вредни вещества; 
· Предотвратяване на големи аварии с опасни вещества и ограничаване на последствията от тях и управление на опасни химични вещества и смеси; 
· Устойчиво управление на околната среда, чрез прилагане на процедурите по ОВОС, ЕО и КР; 
· Събиране и предоставяне на актуална информация за състоянието на околната среда.
1.3.  Мисия и цели на РИОСВ 

Подобряване качеството на живот на населението чрез осигуряване на благоприятна околна среда и запазване на богатата природа на основата на устойчиво управление на околната среда е мисията на Регионалната инспекция по околната среда и водите. Това в дългосрочен план зависи от предотвратяването на увреждането и замърсяването на околната среда и въвеждането на устойчиви модели на производство и потребление, които са съобразени с капацитета и възможностите за възстановяване на екосистемите. 
Като регионална структура на Министерството на околната среда и водите за прилагане на държавната политика и приоритети по опазване на околната среда на регионално ниво, целите на РИОСВ – Монтана са:  
· Подобряване качеството на атмосферния въздух в териториалния обхват на инспекцията.  
· Намаляване на внасяното замърсяване в повърхностните водоприемници и подобряване качеството на водите в участъците от реките с установено трайно замърсяване, съгласно ПУРБ.  
· Намаляване на вредното въздействие на отпадъците върху околната среда и здравето на населението, както и постигане на максимално ефективно използване на ресурсите, създаването на максимални условия за предотвратяване образуването на отпадъци, насърчаване на повторната им употреба и оползотворяването им чрез рециклиране, ефективно използване на отпадъците като ресурс, намаляване на депонирането. 
· Намаляване риска за човека и околната среда от вредното въздействие на опасните химични вещества и смеси. 
· Ограничаване въздействието върху компонентите и факторите на околната среда при реализацията на нови обекти.  
· Осъществяване контрол на условията и мерките, включени в издадените административни актове по реда на глава шеста от ЗООС.  
· Опазване на защитените територии и зони, недопускане нарушаване на режимите, определени със заповедите за обявяването им и предотвратяване увреждането на местообитания и загуба на защитени видове. 
· Устойчиво ползване на биологичните ресурси и лечебните растения.  
· Повишаване на общественото съзнание и култура по опазване на околната среда и ефективно прилагане на механизмите за контрол за изпълнение на екологичното законодателство. 

Регионалната инспекция по околната среда и водите – Монтана подпомага Министерството на околната среда и водите в разработването и провеждането на държавната политика по опазване на околната среда в обществен интерес на територията на Монтанска и Видинска области, като: 
• Осъществява екологичните секторни политики на регионално ниво, съобразно за компетенциите на инспекцията; 
• На регионално ниво подпомага развитието на екологичната инфраструктура, с изграждането на екологосъобразни, високотехнологични и икономически рентабилни обслужващи съоръжения; 
• Прилага механизмите на превенция и контрол за намаляване на неблагоприятните влияния върху околната среда от източници с различен характер; 
• Предоставя административни услуги, в съответствие с утвърдените правила и добри практики на административното обслужване; 
• Осигурява достъп до актуална информация за състоянието на околната среда и провежданата екологична политика; 
• Осъществява мерки за повишаване на обществената информираност за екологичната политика, екологичното възпитание и гражданско участие. 
ОСНОВНИТЕ ЦЕЛИ през 2025 г., заложени в настоящия план са продължение на целите на Министерството на околната среда и водите, произтичащи от политиките в областта на опазването и ползването на компонентите на околната среда върху територията на Видинска и Монтанска области: 
1. Подобряване качеството на атмосферния въздух. 
2. Интегрирано управление на водите, в т. ч. опазване и подобряване състоянието на водите, постигане и поддържане на добро количествено, химично и екологично състояние на водните тела и предотвратяване или намаляване на неблагоприятните последици от вредното въздействие на водите. 
3. Постигане на ресурсна ефективност чрез прилагане на йерархията при управление на отпадъците, предотвратяване на образуването им, насърчаване на повторната употреба и оползотворяването им чрез рециклиране, намаляване на депонирането и ограничаване на вредното им въздействие върху околната среда и човешкото здраве. 
4. Намаляване на неблагоприятното въздействие, върху човешкото здраве, екосистемите и националното стопанство, предизвикано от изменението на климата; 
5. Опазване, поддържане и възстановяване на екосистемите и присъщото им биологично разнообразие. 
6. Предотвратяване на замърсяването и опазване на околната среда и човешкото здраве чрез прилагане на превантивни инструменти. 
7. Осигуряване на подходяща инфраструктура за мониторинг и информация за околната среда за целите на политиките за опазване на околната среда, в т.ч. за публичен достъп до екологична информация. 
8. Повишаване на общественото съзнание и култура по опазване на околната среда и ефективно прилагане на механизмите за контрол за изпълнение на екологичното законодателство. 

Целите са насочени към: 
По-здравословна околна среда за по-добро качество на живот, чрез: 
· предотвратяване или намаляване на вредните въздействия върху населението в региона, причинени от неблагоприятни изменения в качеството на атмосферния въздух и климата, в резултат от различни човешки дейности; 
· ограничаване въздействието на отпадъчните води, формирани в резултат от човешката дейност, върху повърхностните водни обекти. Съхраняване и подобряване качеството на повърхностните и подземните води; 
· контрол на производствените дейности, водещи до въздействия върху почвите;
· екологосъобразно управление на отпадъците чрез предотвратяване на образуването на отпадъци, подготовка за повторната им употреба, рециклиране, друго оползотворяване и на последно място обезвреждане при липса на друга алтернатива; 
· ограничаване на въздействието на опасни химични вещества и смеси върху човешкото здраве и околната среда и предотвратяване на големи аварии с опасни вещества и ограничаване на последствията от тях; 
· предотвратяване на непосредствена заплаха за екологични щети и причинени екологични щети. 




Ограничаване въздействието върху компонентите и факторите на околната среда при реализацията на нови обекти, чрез: 
· превантивен контрол за недопускане и/или ограничаване на значителни отрицателни въздействия върху околната среда от нови инвестиционни проекти и/или разширение на съществуващи дейности в различните отрасли на икономиката, селското стопанство и развитието на инфраструктурата; 
· прилагане на комплексния подход на съвместими процедури по реда на Глава 6 и Глава 7 на Закона за опазване на околната среда, в т.ч. прилагане на най-добрите 
· налични техники, определяне на безопасните отстояния до предприятия и/ или съоръжения с нисък или висок рисков потенциал спрямо жилищни райони, обекти с обществено предназначение, зони за отдих и рекреация и територии с особено природозащитно значение или значение за околната среда, защитени по силата на нормативен или административен акт. 

Насърчаване на устойчивото потребление и производство, чрез: 
· засилен контрол от експертите по управление на отпадъците за спазването от страна на операторите на приоритетния ред по предотвратяване на образуването на отпадъци, подготовка за повторната им употреба, рециклиране, друго оползотворяване и обезвреждане им; 
· контрол на опасни химични вещества и смеси, попадащи в ограничение или забрана съгласно изискванията на европейското законодателство чрез надзора на пазара, както и чрез прилагането на сътрудничеството с Агенция „Митници“. 

Отпадъци 
- Контрол за изпълнение на задълженията на органите на местното самоуправление и местната администрация по отношение осигуряване чистота на населените места и недопускане нерегламентирано изхвърляне на отпадъци. 
- Контрол по осигуряване чистотата на речните корита и прилежащите им територии; 
- Контрол на местната администрация за провеждане на ефективен контрол по общинската Наредба за управление на отпадъците.
- Контрол на местната администрация за осигуряване чистотата на общинските пътища.
- Контрол на операторите на регионалните депа за отпадъци за стриктно спазване на правилата за експлоатация на регионалните депа;
- Контрол за осигуряване чистотата на Републиканската пътна мрежа и осигуряване на съдове за събиране на отпадъците, както и контрол на дружествата изпълняващи обществени поръчки за поддържане на републиканската пътна мрежа.
- Контрол на операторите с издадени разрешителни и регистрационни документи за дейности по третиране на отпадъци. 
- Контрол на инсталации за третиране на отпадъци.
- Контрол за спазване изискванията за трансграничен превоз на отпадъци по реда на Регламент 1013/2006 и изискванията на чл. 22 от Наредба № 1 за предварително уведомяване на планираните трансгранични превози. 
- Изискване на информация от регионалните сдружения по чл. 24, ал. 1 от ЗУО за предприетите действия по възлагане и изграждане на нови съоръжения за третиране на битови отпадъци;



Опасни химични вещества и смеси
	Контрол за спазване и изпълнение на ограничителните и забранителните разпоредби на българското и европейското законодателство за пусканите на пазара химични вщества и смеси в изделия или в самостоятелен вид от производители, вносители и дистрибутори. Контрол по Регламент (EO) 1907/2006 REACH. 
	Идентифициране на всички рискови фактори и прилагане на необходими мерки за управление на безопасната експлоатация на потенциално опасни инсталации и съоръжения  с опасни вещества и контрол за спазване на изискванията за използване и съхранение на опасни вещества и смеси.
	Контол за спазване и изпълнение на изискванията за предотвратяване на големи аварии, както и ограничаване на възможностите за възникване на аварии при работа с опасни химични вещества. 
	Контрол на изпълнението от операторите на задълженията и отговорността за предотвратяване и отстраняване на екологични щети и оздравителните мерки при неоходимост, както и производството и употребата на химични вещества и смеси да се осъществява по начин, който намалява риска за човека и околната среда от вредното въздействие на опасните химични вещества и смеси.

Опазване на биологичното разнообразие и устойчиво управление на защитените територии и защитените зони, чрез: 
· контрол по Закона за биологичното разнообразие, включително по опазване на защитените растителни и животински видове от флората и фауната, както и на тези, които са обект на ползване и търговия, опазването на генетичните ресурси и разнообразието на растителни и животински видове извън естествената им среда, регулиране на въвеждането на неместни и повторното въвеждане на местни растителни и животински видове в природата, регулиране на търговията с екземпляри от застрашени видове, опазването на вековни и забележителни дървета; 
· контрол на защитените зони по Натура 2000 – опазване на представителни за Република България и за Европа типове природни местообитания и местообитания на застрашени, редки и ендемични растителни, животински и гъбни видове в рамките на Национална екологична мрежа, на територията на област Монтана и област Видин; 
· контрол по Закона за защитените територии – опазване и съхраняване на защитените територии като национално и общочовешко богатство и достояние и като специална форма на опазване на природата. Опазването на природата в защитените територии има предимство пред другите дейности в тях; 
· контрол по Закона за лечебните растения – опазване и устойчиво ползване на лечебните растения, и преди всичко на видовете под специален режим на опазване или ползване; 
· контрол по Закона за генетично модифицираните организми – да се осигури защита на човешкото здраве и околната среда при осъществяване на дейностите с ГМО при спазване на принципа на предпазливостта, приоритетна защита на човешкото здраве и околната среда при наличието на опасност от потенциални неблагоприятни въздействия, независимо от съществуващите икономически интереси или от липсата на достатъчно научни данни. 



Намаляване на неблагоприятното въздействие върху човешкото здраве, екосистемите и националното стопанство, предизвикано от изменението на климата, чрез: 
· извършване на наблюдение и контрол върху инсталации с технологични и производствени процеси, отделящи парникови газове и за които има издадени разрешителни за емисии на парникови газове. 
· осигуряване на информация за обществеността от извършения превантивен и текущ контрол чрез публикуване в интернет на доклади от извършени проверки, поддържане на публичните регистри по ОВОС и ЕО, СЕВЕЗО. 

Реализирането на горните дългосрочни цели, заложени и в Националното и Общностно законодателства по опазване на околната среда, е необходимата предпоставка за постигане на чиста и здравословна околна среда.

1.4.  Национални политики, приоритети и приложимо законодателство

РИОСВ – Монтана прокарва приоритетите в националната политика за опазване на околната среда на регионално ниво. Все по-задълбоченото познаване на характеристиките на предизвикателствата за устойчивост и опазване на околната среда и нейната взаимозависимост от икономическите и социалните системи в един глобализиран свят, утвърждават разбирането, че интегрираните и адаптивни подходи за управление са възможните решения и основа за намиране на необходимите конкретни действия за опазване на природния капитал, укрепващ икономическия просперитет и благосъстоянието на човека. Съхранените и устойчиви екосистеми и техните услуги са неотменимо условие за постигане и стимулиране на ресурсно-ефективна, кръгова и нисковъглеродна икономика, социално развитие и опазване на човешкото здраве. 
Това са водещи принципи в политиката на правителството по околната среда и те обуславят  нейната насоченост към обръщане и преодоляване на зависимостите между увреждането на околната среда и развитието на социално-икономическите системи. Усилията са фокусирани и върху създаването (чрез политики, стимули, интегрирани действия) на социално-икономически възможности за прилагане и внедряване на кръгови и ресурсно-ефективни технологични практики, решения и иновации – съществен фактор за смекчаване на въздействието на човешката дейност върху екосистемите и подобряване на благосъстоянието. Активирането на съвременните подходи за ранни предупреждения за състоянието на околната среда, и потенциални бедствия и заплахи, е залегнало в прилагането на превантивните действия от страна на правителството, водещи до повишена адаптираност на средата (природна, социална, икономическа) към климатичните промени и възстановяване на устойчивостта в екосистемите и обществото.  
РИОСВ - Монтана работи по следното екологично законодателство: 
· Закон за опазване на околната среда (ЗООС); 
· Закон за водите (ЗВ); 
· Закон за чистотата на атмосферния въздух (ЗЧАВ); 
· Закон за биологичното разнообразие (ЗБР);  
· Закон за лечебните растения (ЗЛР);  
· Закон за генетично модифицирани организми (ЗГМО);  
· Закон за защитените територии (ЗЗТ);  
· Закон за почвите (ЗП);  
· Закона за защита от вредното въздействие на химичните вещества и смеси (ЗЗВВХВС); 
· Закон за отговорността за предотвратяване и отстраняване на екологични щети (ЗОПОЕЩ);  
· Закон за управление на отпадъците (ЗУО); 
· Закон за ограничаване изменението на климата (ЗОИК); 
·  Закон за защита от шума в околната среда (ЗЗШОС). 

Законодателство
Промените в разпоредбите на ЗУО, ЗВ и ЗЧАВ през 2024 г.  не са свързани пряко с контролната дейност, осъществявана от експертите на РИОСВ – Монтана. Измененията касаят отчисленията по чл. 60, ал. 2 и чл. 64, ал. 1, когато се правят за битови отпадъци от общини, същите са елементи от разходите по чл. 66, ал. 1, т. 2 от Закона за местните данъци и такси. Министърът на финансите дава указания относно реда и начина на събиране, разходване, планиране и отчитане от бюджетните предприятия на средствата по раздел III и раздел IV от глава Четвърта на ЗУО. Измененията на ЗУО касаят задълженията на кмета на община да контролира изоставянето на битови отпадъци и нерегламентираното им изхвърляне.
Въздух
		Политика: Намаляване на емисиите на вредни вещества, изпускани в атмосферата, и подобряване качеството на атмосферния въздух. Контрол по изпълнение и координация на дейностите, предвидени в българските стратегически документи по изменение на климата, в съответствие с европейските изисквания. 
            Приоритет: Поддържане на добро качество на атмосферния въздух посредством контрол по прилагането и оценка на изпълнението на мерките и дейностите за намаляване на нивата на замърсителите в атмосферния въздух от общини Монтана и Видин.
            Приоритет: Контрол за предотвратяване изгарянето на несертифицирани горива и/или отпадъци и прилагане на най-добри налични техники в големи и средни горивни инсталации на територията на общини Монтана и Видин, с цел намаляване на изпусканите в атмосферата емисии на вредни вещества. 
             Приоритет: Ограничаване на емисиите на парникови газове чрез проверки и контрол на вносители, ползватели, оператори на хладилно, климатично и/или термопомпено оборудване и на публикувани на интернет сайтове и платформи обяви и реклами по отношение спазването на произтичащите от Регламент (ЕС) 2024/573 за флуорсъдържащите парникови газове и Регламент (ЕС) 2024/590 за веществата, които нарушават озоновия слой, изисквания, ограничения и забрани  по отношение експлоатацията, употребата и пускането на пазара на хладоагенти и оборудване. 
	Води 
	Политика: Опазване и подобряване състоянието на водните ресурси. Въвеждане на интегрирани подходи за управлението на водите, насочени към подобряване на мониторинга и повишаване на капацитета за оценка на екологичния статус.
	Приоритет: Опазване и подобряване състоянието на повърхностните води като стратегически национален ресурс чрез намаляване замърсяването на водите с отпадъчни води от точкови източници - засилен контрол на производствените обекти, потенциален емитер на приоритетни и приоритетно опасни вещества в отпадъчните си води, контрол на канализационните системи с ПСОВ, контрол на канализационни системи над 2 000 е.ж. без изградени ПСОВ с цел предприемане на действие за изграждане на необходимата инфраструктура.

	Биоразнообразие
	Политика: Строг контрол на режимите в Заповедите за обявяване на защитените територии и защитените зони от НЕМ Натура 2000, както и прилагане плановете за управление за съответните защитени територии и защитени зони от Натура 2000, за които са приети.
Приоритет: Контрол на дейностите на физически/юридически лица при осъществяване и реализиране на планове/програми/проекти и инвестиционни предложения, засягащи елементите на биологичното разнообразие, включващи защитените зони от Националната екологична мрежа Натура 2000, защитените територии, Корине местата, Рамсарските места, важните места за растенията и орнитологично важни места, чрез прилагане разпоредбите на Закон за биологичното разнообразие, Закон за защитените територии, Закон за лечебните растения и Закон за генетично-модифицираните организми и подзаконовите нормативни актове към тях. 

	Политика: Разширяване на мрежата от защитени територии, разработване и прилагане на ефективни подходи за опазването им, както и участие в процеса на обявяване на останалите защитени зони от Натура 2000 на регионално ниво.
Приоритет: Пряко участие в процедурите по разширяване на мрежата от защитени територии с цел възстановяване, опазване и подобряване на благоприятния природозащитен статус на видове и природни местообитания. Участие в процеса по обявяване на останалите необявени защитени зони от екологичната мрежа Натура 2000.

	Политика: Контрол по смисъла на Закон за лечебните растения и Закон за генетично-модифицираните организми и подзаконовите нормативни актове към тях.
Приоритет: Осъществяване на контрол на дейността на билкозаготвителните пунктове и складове за билки, както и на администрациите, с цел опазване на популациите и генетичния фонд на видовете лечебни растения. Осъществяване на контрол по смисъла на Закон за генетично-модифицираните организми.

Почви
Приоритет: Осъществяване на контрол за общинските депа с преустановена експлоатация;
Приоритет: Контрол на площадките, на които са разположени контейнери  тип „Б-Б“ куб и складовете, съхраняващи пестициди и ПРЗ с изтекъл срок на годност;
Приоритет: Контрол на съществуващи животновъдни обекти

Отпадъци  
Приоритет: Контрол на органите на местното самоуправление и местната администрация за осигуряване чистотата на населените места, речните корита с прилежащите им територии и общинските пътища.
Политика: Насърчаване на местната администрация за предприемане на адекватни мерки и действия за недопускане на нерегламентирано изхвърляне на отпадъци на неразрешени за това места. Монтиране на видеонаблюдение, извършване на проверки на местата които са локализирани като замърсени и последствие почистени. Предприемане на административно наказващи действия от страна на общинските администрации спрямо виновните лица. Превенция за недопускане на нерегламентирано изхвърляне на отпадъци.
Политика: Намаляване на количеството образувани отпадъци, насърчаване на тяхното оползотворяване и рециклиране с цел намаляване на количествата отпадъци подлежащи на  обезвреждане . Насърчаване използване на отпадъците като ресурси чрез прилагане на йерархията при тяхното управление.
Приоритет: Контрол на местната администрация за изпълнение на задълженията им свързани с осигуряване функционирането на системите за сметосъбиране, осигуряване на съдове, проектиране и изграждане на клетки на регионалните депа за битови отпадъци, осигуряване на техника за експлоатация на регионалните депа, осигуряване на транспортни средства за обслужване на системите за сметосъбиране.
Приоритет: Контрол на местната администрация по отношение управлението на строителните отпадъци, образувани от домакинствата на територията на съответната община и тяхното оползотворяване, спазвайки изискванията на ЗУО и Наредбата за управление на строителните отпадъци и за влагане на рециклирани строителни материали.
Приоритет: Контрол на съоръженията за третиране на отпадъци с издадени разрешителни и регистрационни документи за дейности с отпадъци по чл. 35 от Закона за управление на отпадъците.
Приоритет: Контрол на операторите на регионалните депа за битови отпадъци – спазване на правилата за експлоатация, осигуряване на визуален контрол в реално време и ясно заснемане вида на приеманите количества отпадъци и процесите по третиране на отпадъците, съхраняване на записите и  осигуряване на отдалечен достъп на РИОСВ – Монтана;
Приоритет: Контрол по Регламент (ЕО) №1013/2006 за трансграничен превоз на отпадъци – внос в Р България по нотификация и по общите информационни изисквания на чл. 18 от Регламента.
Приоритет: Проверки на лицата, пускащи на пазара продукти, след употребата, на които се образуват масово разпространени отпадъци. 

В областта на управлението на опасните химични вещества. 
Приоритети:
· осигуряване на ефективен контрол по отношение на производството, пускането на пазара, вноса и употребата на опасни химични вещества и смеси;
· контрол по отношение на съхранението на опасни химични вещества и смеси;
· контрол за предотвратяване на риска от големи аварии, съгласно Глава VII, Раздел І от ЗООС;
· идентифициране на всички рискови фактори и прилагане на необходими мерки за управление на безопасната експлоатация на потенциално опасни инсталации и съоръжения, контрол на изпълнението от операторите на задълженията им по ЗОПОЕЩ и подзаконовите нормативни документи, включително по прилагане на постановените с издадените заповеди превантивни/оздравителни мерки; изпълнението на програми за отстраняването на щети върху околната среда, настъпили от минали действия или бездействия ако има такива.

ЕО и ОВОС
Политика: Предотвратяване на замърсяването и опазване на околната среда и човешкото здраве чрез прилагане на административните процедури по оценка на въздействието върху околната среда (ОВОС) и екологична оценка (ЕО).
Приоритети: 
· провеждане на процедури по ОВОС и ЕО, като превантивен инструмент за оценка на евентуалните въздействия от реализацията на инвестиционни проекти и прилагането на планове/програми върху околната среда и човешкото здраве;
· упражняване текущ контрол по изпълнение на заложените условия, мерки и ограничения в издадените (от МОСВ и РИОСВ – Монтана) решения по ОВОС, решения за преценяване на необходимостта от ОВОС, становища по ЕО, решения за преценяване на необходимостта от ЕО;
· контрол относно правно действие на издадени административни актове по реда на глава VI, раздел  II и III от ЗООС;
· недопускане експлоатацията на обекти/дейности без необходимите разрешителни и проведени процедури по ЗООС; 
· контрол върху задължения планове/програми да се одобряват след проведена процедура реда на глава VI, раздел  II от ЗООС или писмо от компетентния орган по околна среда за липсата на необходимост от такава;
· осигуряване на прозрачност на процедурите по ЕО и ОВОС чрез поддържане на публични регистри и актуализиране на информацията в тях.
2. Околна среда, дейности и инсталации
2.1. Състояние на околната среда - екологични проблеми в района
Въздух
В общини Монтана и Видин през 2024 г. годишната норма за фини прахови частици (ФПЧ10) е спазена. Определената нормативна стойност от 35 броя превишения на средноденонощните концентрации на ФПЧ10 годишно е спазена в гр. Видин – 34 броя, а в гр. Монтана е на границата на съответствието с определената със законодателството норма – 39 броя. Трябва да се отбележи, че броя на превишенията са без приспадане на тези, дължащи се на преноса на пустинен прах в атмосферата. Средногодишната концентрация на втория следен показател в община Монтана – полициклични ароматни въглеводороди, за втора поредна година е е под нормативно определената стойност.
 При проведените контролни от инспекцията и собствени от операторите измервания на изпусканите в атмосферата от точкови източници емисии на вредни вещества не са установени превишения на нормите за допустими емисии. Във връзка с преустановено замърсяване и мотивирана молба от стопанисващия съответния обект оператор по реда на чл. 69 от ЗООС е отменена една санкция. 

Води
На територията на РИОСВ – Монтана функционират три градски пречиствателни станции за отпадъчни води (ПСОВ) на гр. Видин, на гр. Монтана и на гр. Вършец, попадащи в обхвата на Директива 91/271/ЕИО относно пречистване на отпадъчни води от населените места. Същите напълно отговарят на изискванията на Директивата относно заустването на пречистените отпадъчни води от населените места в чувствителни зони - имат изградено третично стъпало за отстраняване на фосфора. Също така са изградени и се експлоатират още три селищни ПСОВ на населени места под 2 000 е.ж. - на с. Расово, общ. Медковец, на с. Копиловци, общ. Георги Дамяново и на с. Раковица, общ. Макреш. Заустваните след тези пречиствателни станции пречистени отпадъчни води са с качество, отговарящо на нормативните изисквания.
През 2024 г. на територията на РИОСВ – Монтана не са изграждани или въвеждани в експлоатация ПСОВ, попадащи в обхвата на Директивата (гр. Лом, гр. Берковица, гр. Кула, гр. Белоградчик, гр. Вълчедръм), което се явява като най-значим проблем, касаещ замърсяването на повърхностните водни обекти на територията на РИОСВ - Монтана. Същите продължават да заустват непречистени или частично пречистени отпадъчни води от експлоатацията на канализационните си системи. Разрешаването на този проблем зависи от активното участие на общините, които следва да търсят и осигурят необходимото финансиране за реализацията на инвестиционните намерения за изграждане/доизграждане на канализационни системи и ПСОВ.

Почви
Най-разпространените форми на увреждане на почвите са химическото замърсяване (пестицидите, хербицидите и другите химикали, свързани с интензификацията на селското стопанство); различните форми на деградационни процеси (ерозия, вкисляване, засоляване, запечатване). На територията, контролирана от РИОСВ няма данни за замърсени почви. Най-големите въздействия на запечатване и уплътняване на почвата се наблюдават в градските и крайградските райони. Запечатване на почвите — покриване на почвата с изкуствени настилки като бетон или асфалт; запечатването на почвите намалява въвеждането на въглерод и вода в почвата, както и разпространението на видовете организми в почвата.
        Ерозията е процес на механично разрушаване и отнасяне на почвената маса от действието на водата и вятъра. Под нейно влияние постепенно намалява количеството на хранителните вещества и хумусът в почвата. Прилагането на внасяне на  животински и други органични торове води до увеличаване на органичното вещество в почвата.
От локалните източници, представляващи заплаха за състоянието на почвите са извършени наблюдения по отношение на складовете, съхраняващи излезли от употреба продукти за растителна защита.
През последните години все повече се налага тенденцията за намаляване увреждането и замърсяването на почвите. Контролът върху работещите промишлени производства води до намаляване замърсяването на почвите с вредни вещества и тежки метали.

Отпадъци
Управление на отпадъците
Необходимо е да се предприемат спешни мерки за осигуряване на финансиране и изграждане на нови клетки за депониране на отпадъци на двете Регионални депа.
Осигуряване на съоръжения за третиране и материално оползотворяване на строителни отпадъци.
Оптимизиране и модернизиране на организираните системи за сметосъбиране и сметоизвозване на събраните смесени битови отпадъци – обезпечаване на автопарк със специализирани автомобили, осигуряване на техника за компактиране и уплътняване на депонираните отпадъци. 
Недостатъчно информираност на населението, липса на отговорност, самосъзнание и злонамерени действия по отношение нерегламентираното изхвърляне на отпадъци на неразрешени за това места. 
	
	Комплексно предотвратяване и контрол на замърсяванията
	Намаляването на въздействието върху околната среда вследствие дейността на инсталациите с издадени комплексни разрешителни  (КР) по реда на ЗООС и с разрешителни по чл. 104 от ЗООС (с одобрени ДБ и ДППГА) се оценява чрез резултатите от извършените планови и извънпланови проверки. При неизпълнение на условията се налагат административнонаказателни мерки. Прилагането на екологичното законодателство от страна на инспекцията допринася за подобряване работата на дейностите/инсталациите и понижаване на риска за околната среда, като по този начин ще се постигне и високо ниво на защита за живота и здравето на хората.
	  Както и до момента, така и през 2025 г. ще се извършва контрол на обектите, за експлоатация на които е издадено комплексно разрешително, относно спазване на условия от комплексните разрешителни.
	
	По отношение на фактор „Опасни химични вещества“
	В периода 2014 – 2024 г. на територията контролирана от РИОСВ- Монтана не са  възниквали аварии с опасни химични вещества и се спазват задълженията за предотвратяване и отстраняване на екологични щети. Производството, употребата и съхранението на химични вещества и смеси се осъществява по начин, който намалява риска за човека и околната среда от вредното въздействие на опасните химични вещества и смеси.
	За предотвратяване на големи аварии, както и ограничаване на възможностите за възникване на аварии при работа с опасни химични вещества операторите прилагат мерки за управление на безопасната експлоатация на потенциално опасни инсталации и съоръжения  с опасни вещества и спазват се изискванията за използване и съхранение на опасни вещества и смеси.
	 През 2024 г. от извървените проверки по чл. 157а, ал. 2 от ЗООС е констатирана добра обща оценка на безопасност на предприятията/съоръженията класифицирани с висок и нисък рисков потенциал, заложените мерки в ДБ и ДППГА се спазват. През изминалата година  санкции не са налагани на ПСВРП и ПСНРП. Предизвикателство в направлението е провеките на обектите, които са в ликвидация и несъстоятелност, което затруднява работа и увеличава времето, необходимо за извършване на проверките на комисиите по чл. 157а, ал. 2 от ЗООС, сформирани от различни институции. 

2.2. Контролирани дейности
	Въздух
           Съгласно приоритетите за 2025-та година ще бъдат осъществени контролни проверки и мониторинг в промишлените обекти за установяване на правилната експлоатация и ефективност на работата на пречиствателните им съоръжения, както и за недопускане и предотвратяване изгарянето на несертифицирани горива и/или отпадъци в горивни източници. Ще бъдат проверени степента на изпълнение на мерките и дейностите в програмите за намаляване и поддържане в норми на нивата на замърсителите в атмосферния въздух в общини Монтана и Видин. Предвидени са проверки на ползватели и оператори на хладилно, климатично и/или термопомпено оборудване и надзор на вносители и дистрибутори за пусканите от тях на пазара хладилни агенти, продукти и оборудване, включително на рекламираните такива в интернет сайтове и платформи за безплатни обяви и реклами, за спазване на забраните и ограниченията и изпълнение на разпоредбите на Регламент (ЕС) 2024/573 за флуорсъдържащите парникови газове и Регламент (ЕС) 2024/590 за веществата, които нарушават озоновия слой. За прилагане и спазване на разпоредбите за ограничаване на емисиите на летливи органични съединения ще бъдат проверявани оператори на бензиностанции и на инсталации с употреба на разтворители, както и търговци на едро и дребно за пусканите от тях на пазара продукти, съдържащи летливи органични съединения.
            
	Шум
             За изпълнението на условията, касаещите генерирания шум в околната среда, ще бъдат проверени всички обекти с издадени им комплексни разрешителни. Ще се обърне особено внимание за наличието и състоянието на техническите средства, предвидени за намаляване и ограничаване на нивата на шум. За резултатите от проведените контролни и собствени периодични измервания на шума ще бъде извършен анализ и оценка за съответствие с нормативно заложените гранични стойности.

   Води
	Дейностите по контрол включват: контрол по изпълнение на условията в издадените по реда на ЗВ разрешителни за ползване на воден обект за заустване на отпадъчни води с акцент върху условията за провеждане на собствен мониторинг на отпадъчните води, спазването на съответните индивидуални емисионни ограничения на определените във всяко разрешително показатели, представянето на докладите по чл. 48, ал. 1 , т. 12 от ЗВ в законоустановения срок; контрол на състоянието и правилната експлоатация на пречиствателните станции за отпадъчни води; контрол по отношение на условията по компонент „Води“ в издадените по смисъла на ЗООС комплексни разрешителни. 
В утвърдения със Заповед на Министъра на околната среда и водите списък на обектите, формиращи отпадъчни води и заустващи във водни обекти, подлежащи на задължителен емисионен контрол през 2025 г. и включени в „Географската информационна система на управление на водите и докладване” (ГИСУВД), са 23 на брой. Пробовземането на отпадъчни води от тези обекти ще бъде два пъти годишно, с изключение на канализационни колектори без изградени пречиствателни станции и за обектите със сезонен режим на работа, които се контролират един път годишно. Обектите с издадени разрешителни за заустване, които не са включени в утвърдения списък на МОСВ, през 2023 г. също ще бъдат подложени на емисионен контрол съгласно чл. 26 ал. 1, т. 1 от Наредба  №2/08.06.2011 г. за издаване на разрешителни за заустване на отпадъчни води във водни обекти и определяне на индивидуалните емисионни ограничения на точкови източници на замърсяване (обн., ДВ, бр. 47/21.06.2011 г.).

Биологично разнообразие, защитени територии и зони
През 2025 г. ще подлежат на контрол обявените защитени територии по смисъла на Закон за защитените територии. По прилагане разпоредбите на Закон за биологичното разнообразие (ЗБР) ще бъдат извършени проверки на: защитени зони по Натура 2000, защитени видове от флората и фауната и техните местообитания, на видове под ограничен режим на опазване и ползване, вековни и забележителни дървета, видове по Регламентите на Европейския съюз към Конвенцията CITES, на спазване условия в разрешителни по Наредба № 8 към ЗБР и др. Ще бъде осъществен контрол и на дейността по събиране и изкупуване на лечебни растения в билкозаготвителни пунктове, хладилни бази и складове за билки, както и на плановите документи на държавни и общински институции, с цел контрол във връзка с устойчивото ползване на лечебните растения. Планирана е проверка по Закона за генетично-модифицираните организми и взимане на проби от земеделски култури от опитни полета за наличие на ГМО. 

Отпадъци
Управление на отпадъците
- Контрол на кметовете за изпълнение на задълженията им, регламентирани в чл. 19, ал. 3; чл. 52, ал. 1, ал. 3 и ал. 4; чл. 113, ал. 1, т. 2 от ЗУО, Наредбата за разделно събиране на биоотпадъци и третиране на биоразградими отпадъци и Наредбата за управление на строителни отпадъци – в област Монтана и област Видин - 22 броя общини посочени в таблица 3.4., справка 3.4.1.; 
- Контрол по чл. 60 и чл. 64 от ЗУО на всички общини ползватели на 2-те регионални депа, включени в таблица 3.4., справка 3.4.2. на събраните, дължимите и изразходените обезпечения и отчисления;
- Контрол на операторите на инсталации, третиращи отпадъци, получени от трансграничен превоз по нотификации и по общите информационни изсквания на чл. 18 от Регламент (ЕО) 1013/2006 г. – „Монбат”АД, „Ви Вас Цинк” ООД – оператори с КР  и 4 бр. обекта посочени в таблица 3.4., справка 3.4.3. – „Болкан Рисайклинг”ООД, „Кнауф България”АД, „Видаметалс  Рисайклинг“ООД и  „Енерджи трейд 2009“ ООД;
Контрол на лице извършващи трансграничен превоз на отпадъци, притежаващи документи по чл. 35 от ЗУО за събиране и транспортиране на отпадъци – 14 бр., посочени в таблица 3.4., справка 3.4.3. 
- Контрол на регионалните депа за отпадъци, които отговарят на нормативните изисквания „РДНО – Монтана”ЕООД и „РДО – Видин”ЕООД, включени в таблица 3.4., справка 3.4.2.;
- Контрол на операторите и инсталациите за третиране на опасни отпадъци  и изгаряне на отпадъци -„Монбат”АД, „ТТК”АД, „Огоста 2017”ЕООД и „Енерджи Трейд 2009”ООД.
- Контрол по спазване условия в издадени документи по чл. 35 от ЗУО – разрешителни за дейности с отпадъци и регистрационни документи за дейности по събиране и транспортиране на отпадъци и третиране на отпадъци. Ще бъдат извършени проверки на 37 площадки, включени в 30 решения за дейности с отпадъци. Планирани са 25 броя проверки на лица, притежаващи реистрационни документи за третиране на неопасни отпадъци и 85 броя на лица извършващи събиране и транспортиране на отпадъци.   
- Контрол на лицата, пускащи на пазара продукти, след употребата, на които се образуват масово разпространени отпадъци - 30 броя лица, посочени в таблица 3.4., справка 3.4.3.;
- Контрол по изпълнение на Наредба за определяне нареда и размера за заплащане на продуктова такса по глава 2, раздел I Продуктова такса за пластмасови торбички за пазаруване на търговски обекти за продажба на  стоки за бита, хранителни и промишлени стоки, които пускат на пазара полимерни торбички за пазаруване – 4 броя, от които 2 бр. в област Монтана и 2 броя в област Видин - посочени в таблица 3.4., справка 3.4.3.
- Контрол за извършване на нерегламентираното изгаряне на отпадъци от отработени масла, ИУГ, дървесна дограма и текстилни отпадъци – 80 броя оператори, генериращи отработени масла, ИУГ и текстилни отпадъци, посочени в таблица 3.4., справка 3.4.3.;

Комплексни разрешителни
През 2025 г. на контрол подлежат 10 оператора на инсталации и съоръжения с издадени комплексни разрешителни, попадащи в обхвата на Приложение № 4 на ЗООС  и  са планират 10 броя проверки. Ще се акцентира върху резултатите от извършения собствен мониторинг на емисиите в атмосферния въздух, на отпадъчните и подземни води, на почви и шум и съответствието им с посочените показатели в разрешителните и утвърдените планове за собствен мониторинг. 
Приоритетно ще се проследи задълженията на операторите за преразглеждане на комплексни разрешителни на инсталации и съоръжения във връзка с публикуване на нови заключения за най-добри налични техники (НДНТ), съгласно Директива 2010/75/ЕС на Европейския парламент и на Съвета относно емисиите от  промишлеността за отрасли:
· на ковашки и леярни предприятия;
· на кланниците, страничните животински продукти и/или годните за консумация съпътстващи продукти.

Опасни химични вещества и контрол на риска от големи аварии с опасни химични вещества
През 2025 г. съгласно приоритетите ще бъдат проведени контролни проверки на предприятия, съгласно чл. 103, ал. 1 и ал. 2 от ЗООС, както и на промишлени обекти за съответствие с условията и реда за производство и употреба на химични вещества в самостоятелен вид, в смеси или в изделия и за недопускането и предотвратяването на големи аварии. Ще продължи провеждането на контролна дейност по отношение на: 
· Контрол на изискванията за разширени информационни листове за безопасност (ИЛБ) и сценариите на експозиция (СЕ), съвместно с РЗИ (по отношение на правилата за класификация и етикетиране съгласно Регламент CLP и нотификация на ЕСНА за списъка за класификация и етикетиране на пуснати на пазара опасни химични вещества) и с ИА ГИТ (по отношение прилагането на мерките за намаляване на риска в работна среда, описани в СЕ на ИЛБ);
·  Контрол на вещества, предмет на разрешаване (Приложение XIV на REACH), след достигане на съответната дата на забрана. Приоритет се дава на веществата с дата на забрана през 2021 г. и 2024 г. Целеви групи: потребители надолу по веригата, които употребяват вещества, за чиято употреба е издадено разрешение на участник нагоре по веригата на доставки (нотификатори по чл. 66). 
· Регламент (ЕС) 2019/1021 относно устойчивите органични замърсители – целеви групи: производители на изделия, вносители и потребители надолу по веригата. Контрол на ограниченията/забраните за употреба  на устойчиви органични замърсители; 
· Контрол в рамките на Единадесетия хармонизиран европейски проект на Форума на ECHA (REF-12) за контрол на информационните листове за безопасност (ИЛБ). Проектът е насочен към веществата и смесите, пуснати на пазара, главно върху разделите на ИЛБ, които са изменени с Регламент (ЕС) 2020/878. При планираните по проекта проверки ще се цели да се направи оценка дали отговорните лица са актуализирали и са предоставили ИЛБ в съответствие с новите изисквания на Приложение II към Регламент REACH, изменен с Регламент (ЕС) 2020/878.
· Изготвяне на рискови профили за химични вещества/фирми, показали несъответствия с изискванията на Регламента. Сътрудничество с Агенция „Митници“ в контекста на инструкцията за взаимодействие. Целева група: вносители на химикали;
· Контрол на производители и вносители на дървени въглища за извършена регистрация по Регламента;
· Регламент (ЕО) 2019/1020 относно надзора на пазара - целеви групи: производители, вносители, доставчици на услуги за обработка на поръчки, доставчици на услуга на информационното общество и професионални крайни ползватели;
·  Контрол на ограниченията на вещества в изделия, вкл. нотификации от Комисията за защита на потребителите;
· Регламент (ЕС) 2017/852 относно живака – целева група: Контрол за установяване на условия на екологосъобразно междинно съхранение на живак, смеси на живака или живачни съединения;

Предотвратяването на големи аварии с опасни вещества и ограничаване на последствията от тях (СЕВЕЗО) 
	През 2025 г. контрола по приложение на Глава седма, раздел І от ЗООС и Наредба за предотвратяване на големи аварии с опасни вещества и за ограничаване на последствията от тях (Директива 2012/18/ЕС (СЕВЕЗО) включва 5 бр. оператори на предприятия, класифицирани с висок рисков потенциал по чл. 103, ал. 2 от ЗООС.
	Целеви групи: оператори на предприятия, класифицирани висок рисков потенциал по чл. 103, ал. 2 от ЗООС, в т.ч. контрол по отношение на:
· осигуряването на информация относно аварийното планиране на обществеността - по време на проверките ще бъде осъществен контрол на:
     -  аварийното планиране и евакуационните маршрути (чл. 116з от ЗООС) и достъпът на обществеността до външния авариен план на предприятията с висок рисков потенциал, осигурен от кмета на съответната община посредством интернет страницата на общината (чл. 18, ал. 5 от Наредбата);
      - актуалната информация относно аварийното планиране на предприятието и необходимите мерки и поведение при възникване на голяма авария съгласно чл. 116д, ал. 1 от ЗООС; 
     - обмена на информация със съседните обекти за характера и степента на опасност от възникване на авария с последващ „ефект на доминото”.
· документацията на операторите, изготвена съгласно изискванията на глава Седма, раздел първи на ЗООС -  изпълнението на мерките в доклади за безопасност (ДБ), докладите за политиката за предотвратяване на големи аварии (ДППГА), и вътрешния авариен план (ВАП).
	ЕО и ОВОС
	Контрол чрез провеждане на процедурите по реда на глава VI, раздел  II и III от ЗООС на инвестиционни предложения/планове и програми, както и на издадените административни актове по отношение изпълнението на условията и мерките заложени в тях и правното им действие. Контрол чрез участия в заседания на общински експертни съвети по устройство на територията/писмени произнасяния по представен дневен ред на заседания за изпълнение задълженията инвестиционни предложения/планове/програми да се одобряват след провеждане на изискващите се процедури по реда на глава VI, раздел III и II от ЗООС или писмо от компетентния орган по околна среда за липсата на необходимост от такива.






2.3. Контролирани инсталации
Контролираните инсталации от РИОСВ - Монтана са 15 броя оператори на инсталации с издадени комплексни разрешителни по реда на ЗООС и 8 броя Севезо обекти, класифицирани с висок или нисък рисков потенциал на територията на област Монтана и област Видин.
2.3.1. Въздействие върху околната среда и дейност
Въздух 
В области Монтана и Видин са разположени и функционират два пункта от националната система за мониторинг на качеството на атмосферния въздух:
	 - стационарен пункт в гр. Монтана - „РИОСВ – Монтана”. Пунктът е градски фонов, с контролирани замърсители: „серен диоксид”, „азотен диоксид”, „ФПЧ10”, „никел”, „олово“ и „полициклични ароматни въглеводороди“;
	- автоматична измервателна станция (АИС – Видин 2) в гр. Видин, градски фонов пункт, с контролирани замърсители „серен диоксид” и „ФПЧ10”. Автоматичната станция работи в непрекъснат режим на работа (24 часа), като данните за КАВ от нея постъпват в реално време в регионалния диспечерски пункт в РИОСВ – Монтана и в централния диспечерски пункт в ИАОС София – Национална база данни. Данните са достъпни в реално време на интернет страниците на община Видин и на Изпълнителната агенция по околна среда.
            За измерените стойности на ФПЧ10 и ФПЧ2,5 от двете общински автоматични измервателни станции за наблюдение и контрол на качеството на атмосферния въздух на територията на гр. Монтана  е осигурен достъп на интернет страницата на общината. 
	Комплексни разрешителни	
	На 15 оператора са издадени Комплексни разрешителни, 8 са обектите, попадащи в обхвата на Глава седма, раздел първи от ЗООС, като през 2025 г. ще бъдат проверени 10 оператори и инсталации с издадени КР с планирани 10 броя проверки. 
	Други	
	На контрол подлежат 46 обекта с издадено разрешително за заустване на отпадъчни води, както и 148 броя разрешителни и регистрационни документи за дейности по третиране и транспортиране на отпадъци.
По отношение на Севезо обекти с висок или нисък рисков потенциал: 
През 2025 ще бъдат проверени обектите с висок рисков потенциал. На територията на РИОСВ- Монтана има класифицирани 5 бр. обекта с висок рисков потенциал и 3 обекта с нисък рисков потенциал. На база на констатациите от проверките се анализира въздействието на извършваните дейности върху качеството на околната среда, опасността от замърсяване или увреждането й. При констатиране на несъответствия, се издават задължителни за изпълнение предписания и се налагат наказания, съгласно административно наказателните разпоредби на съответните закони.
Контролът на Севезо обекти с висок или нисък рисков потенциал цели понижаване на риска от големи аварии с опасни химични вещества, като по този начин ще се постигне високо ниво на защита за живота и здравето на хората и на околната среда.

2.3.2. Съответствие със законодателството
Контролират се условията в издадените комплексни разрешителни, разрешителни по чл. 104 от ЗООС (във връзка с §29.(1) от преходни и заключителни разпоредби към ЗИД на ЗООС), Доклади за политика за предотвратяване на големи аварии (ДППГА), Доклади за безопасност (ДБ), разрешителни за заустване, разрешителни и регистрации по ЗУО, решения по ОВОС и ЕО и др. За всички обекти, оценени като високо рискови са предвидени минимум по една проверка за 2025 г., съгласно изискванията на специалните закони.
За контролираните Севезо обекти с висок или нисък рисков потенциал честотата на провежданите проверки е регулирана нормативно чрез екологичното законодателство и в съответните разрешителни. За всяка проверка се изготвя доклад до министъра на околната среда и водите и същите се съхраняват в РИОСВ, като по този начин се съставя досие на инспекциите в дадено предприятие, което се използва в процеса на планиране на контролната дейност и/или при определяне обхвата на проверките.


2.3.3. Регистър на инсталации и дейности с издадени КР
Инсталациите с издадени комплексни разрешителни на територията на РИОСВ - Монтана са както следва:


	№
	Наименование на операторите с издадени КР за инсталации и дейности по Приложение 4 на ЗООС
	Наименование на инсталациите по Приложение № 4 на ЗООС, населено място, дейност
	Рисков потенциал
	Брой планирани  проверки за 2025 г.
	Забележка

	1
	"Монбат" АД, гр. София
	„Монбат” АД – производствена база гр. Монтана – производство и рециклиране на оловно–кисели акумулаторни батерии
	висок
	1
	-

	2
	"Берг Монтана Фитинги" ЕАД, гр. Монтана
	„Берг Монтана фитинги” ЕАД, гр. Монтана
	среден
	1
	-

	3
	"Видахим" АД, гр. Видин
	ТЕЦ към „Видахим” АД, гр. Видин – производство на електро и топлоенергия
	нисък
	1
	Обектът е с план за временно прекратяване на експлоатацията.

	4
	"Видахим" АД, гр. Видин
	Сгуроотвал към „Видахим” АД, гр. Видин
	нисък
	1
	Изтекъл срок за експлоатация. В процес на извършване са техническа и биологична рекултивация съгласно утвърден план за рекултивация на Сгуроотвал.

	5
	"Регионално депо за отпадъци - Монтана" ЕООД, гр. Монтана
	„Регионално депо за неопасни отпадъци – Монтана”
	нисък
	1
	-

	6
	"Стройкерамика" ООД, гр. Монтана
	„Стройкерамика” ООД, гр. Монтана
	нисък
	0
	Обектът не извършва дейност и част от инсталацията е демонтирана.

	7
	"Фаустина Груп" ООД, гр. София
	„Фаустина груп” ООД, гр. София – производство на рафинирано слънчогледово масло и биодизел с. Д-р Йосифово, общ. Монтана
	нисък
	0
	В несъстоятелност

	8
	"Чилик Фарм" ЕООД, гр. София
	отглеждане на птици (бройлери), гр. Монтана
	нисък
	0
	-

	9
	"Игал" ООД, гр. Враца
	„Игал” ООД, гр. Враца – център за отглеждане на птици с. Вълчек, общ. Макреш
	нисък
	0
	В несъстоятелност.

	10
	"Регионално депо за отпадъци - Видин", гр. Видин
	Регионално депо за неопасни отпадъци за общините Видин, Белоградчик, Бойница, Брегово, Грамада, Димово, Кула, Макреш, Ново село, Ружинци и Чупрене
	нисък
	1
	-

	11
	"Ви Вас Цинк" ООД, гр. Монтана
	"Ви Вас Цинк" ООД, гр. Монтана – цех за производство на цинк от цинкова пепел
	нисък
	1
	-

	12
	"Емко" ЕООД, гр. София
	„Емко“ ЕООД, гр. София, производствена площадка в гр. Монтана
	нисък
	1
	-

	13
	"Екопроекти" ЕООД, гр. Димово
	„Екопроекти” ЕАД, гр. Димово – производство на рафинирано слънчогледово масло и биодизел
	нисък
	0
	Обектът е изведен от експлоатация през 2010 г.

	14
	"Свинекомплекс Дунавци" ЕООД, гр. Дунавци
	площадка в гр. Дунавци, Общ. Видин – инсталация за интензивно отглеждане на свине за угояване
	нисък
	1
	-

	15
	"Булгартрансгаз" ЕАД, гр. София
	„Булгартрансгаз“ ЕАД, гр. София – компресорна станция „Расово“, землище на с. Расово, общ. Медковец, обл. Монтана
	нисък
	1
	-




2.3.4. Регистър на СЕВЕЗО обекти
 В териториалния обхват на РИОСВ – Монтана, съответно двете области – Монтана и Видин, попадат 8 броя оператори в обхвата на Глава Седма, Раздел Първи от Закона за опазване на околната среда (ЗООС).
От тях 5 броя са класифицирани като предприятия и/или съоръжения с висок рисков потенциал и 3 броя са предприятия и/или съоръжения, класифицирани с нисък рисков потенциал и имат съгласувани от директора на РИОСВ- Монтана Доклади за политиката за предотвратяване на големи аварии. 

	№
	Наименование на оператора (ЮЛ, ЕТ) седалище и адрес на управление
	Наименование на обекта, населено място
	Изх. № нa писмото за потвърждаване на ДППГА (за ПНРП)/ № на решението за одобряване на доклада за безопасност (за ПВРП)*
	Класификация на предприятието/съоръжението **
	Степен на опас-ност (Н/С/В)
	Честота на проверките

	
	
	
	
	Висок рисков потенци-ал
	Нисък рисков потенци-ал
	
	

	1
	„Видекс“ АД, гр. София
	Складове за съхранение на ВВ №4 и №6, с. Горни Лом, общ. Чупрене
	Влязло в сила Решение № 62/29.02.2016 г. за отмяна на Разрешително за експлоатация № 67/2007
	ВРП
	 
	В
	1 път годишно

	2
	„Ида Трейдинг“ ЕООД, гр. София
	„Складова база „Ливадски дол“, с. Николово, общ. Монтана
	Одобрен ДБ с Решение № 68-A2/2024 г.
	ВРП
	 
	В
	1 път годишно

	3
	„Лат Найтроджин България“ ЕООД, гр. София 
	„Складова база за минерални торове“, гр. Лом, обл. Монтана


	Одобрен ДБ с Решение № 238-А0/2020 г. 
	ВРП

	
	Н
	1 път годишно

	4
	„Монбат“ АД, гр. София – ПБ гр. Монтата
	производство и рециклиране на оловно–кисели акумулаторни батерии
	Одобрен ДБ с Решение № 259-А0/2024 г.
	ВРП
	
	Н
	1 път годишно

	5
	„Армс Кипинг“ ЕООД, с. Горни Лом
	Складова база Горни лом в с. Горни Лом
	Одобрен ДБ с Решение № 258-А0/2024 г.
	ВРП
	
	В
	1 път годишно

	6
	„ОМВ България“ ООД, гр. София
	Петролен терминал с пристанище „Екопетролиум-Видин (Тайфун), гр. Видин
	Потвърден ДППГА с изх. № 778/25.03.2016 г. на РИОСВ - Монтана
	 
	НРП
	С
	1 път на 3 години

	7
	„Фаустина Груп“ ЕООД, гр. София
	„Фабрика за слънчогледово масло - екстракционен цех“, с. Доктор Йосифово, общ. Монтана
	Потвърден ДППГА с изх. № 3568/15.11.2016 г. на РИСОВ - Монтана
	 
	НРП
	Н
	1 път на 3 години

	8
	„Олимекс“ ЕООД, гр. Варна
	„Цех за екстракция на кюспе със складове за кюспе и шпрот, парова централа и резервоар за съхранение на олио“, с. Покрайна
	Потвърден ДППГА с изх. № 695/24.03.2017 г. на РИОСВ - Монтана
	 
	НРП
	Н
	1 път на 3 години



През 2025 г. са предвидени за контрол обектите с висок рисков потенциал. Честотата на проверките на тези предприятия се определя от системната оценка на опасностите във всяко от тях. Контролът на тези обекти се извършва по утвърден план чрез съвместни проверки от определени със заповед на министъра на околната среда и водите комисии, съставени от представители на регионалните структури на Министерството на околната среда и водите, Министерството на вътрешните работи, Изпълнителна агенция „Главна инспекция по труда“ и кметовете на общини.


2.3.4.1. Списък на групите от СЕВЕЗО обекти, при които е възможен ефектът на доминото съгласно чл. 116 з, ал. 1 от ЗООС 
На контролираната от РИОСВ - Монтана територия СЕВЕЗО обекти, при които е възможен ефектът на доминото съгласно чл. 116 з, ал. 1 от ЗООС са три предприятия, класифицирани  висок рисков потенциал:
1. На територията на област Монтана:
· „Монбат“ АД - Производствена база в гр. Монтана с инсталация за производство на  оловно кисели акумулаторни батерии (ИПКОКАкБ) и инсталация за рециклиране на батерии (ИРБ).
2. На територията на област Видин са две предприятия, които съхраняват и ще съхраняват взривни вещества, разположени са непосредствено един до друг на територията на бивш завод „Миджур", с. Горни Лом, общ. Чупрене:
· Складове за съхранение на ВВ № 4 и № 6, с оператор „Видекс“ АД, гр. София;
· Складова база  Горни Лом в с. Горни Лом – складове с №№ 1, 3 и 5 ще съхраняват (1 и 3 са за съхранение на амониевоселитрени взривни вещества, а 5 за капсулдетонатори), с оператор „Армс Кийпинг“ ЕООД, с. Горни Лом.

2.3.4.2. Списък на СЕВЕЗО обектите, при които определени външни рискове или източници на опасност биха могли да увеличат риска или последствията от голяма авария в тези предприятия/съоръжения
При осъществяване на превантивен, текущ и последващ контрол РИОСВ - Монтана до този момент не е констатирала наличие на опасности и външни фактори в обекти съседни на предприятия/съоръжения, класифицирани с висок/нисък рисков потенциал, който биха довели до увеличаване на риска и последствията от възникване на големи аварии. 
Въпреки това системния анализ на риска за тези обекти показва, че съществуват външни опасности, които биха увеличили риска и последствията при възникване на голяма авария:

	№
	Обект
	Външни рискове или източници на опасност, които биха могли да увеличат риска или последствията от голяма авария

	1
	„Складова база „Ливадски дол“, с. Николово, общ. Монтана с оператор „Ида Трейдинг“ ЕООД, гр. София
	Риск от ПТП в участъка от международен път Е-79 преминаващ в непосредствена близост до територията на обекта. Съществува вероятност от възникване на ПТП при превоз на опасни товари и последващо въздействие (пожар, експлозия) водещо до увеличаване на риска от възникване на голяма авария на територията на складовата база.

	2
	Инсталации за производство и рециклиране на оловно–кисели акумулаторни батерии, гр. Монтана с оператор „Монбат“ АД, гр. София
	Съществува вероятност от възникване на ПТП при превоз на опасни товари, както и при силни земетресения, което може да има  последващо въздействие (пожар, експлозия) водещо до увеличаване на риска от възникване на голяма авария на територията на производствената площадка.

	3
	„Фабрика за слънчогледово масло - екстракционен цех“, с. Доктор Йосифово, общ. Монтана с оператор „Фаустина Груп“ ЕООД, гр. София
	Риск от ПТП в участъка от третокласния път Монтана-Видин, намиращ се на около 220 м. от цеха. 
При силни земетресения, пожари и други причини е възможна производствена авария, в резултат на която съществува опастност от изтичне голямо количество н-хексан течен или във вид на пари, които при подходящи климатични условия могат да поразят съседните обекти.

	4
	Складова база за минерални торове“, гр. Лом, обл. Монтана, с оператор  „ЛАТ Найтроджен“ ЕООД, гр. София


	Риск от ПТП в зоната до складовата база (Индустриална зона в гр. Лом), както и при товаро-разтоварни дейности. При силни земетресения, пожари и други причини което може да доведе до последващо въздействие - пожар, експлозия, което увеличаване на риска от възникване на голяма авария на територията на производствената площадка.

	5
	„Цех за екстракция на кюспе със складове за кюспе и шпрот, парова централа и резервоар за съхранение на олио“, с. Покрайна с оператор „Олимекс“ ЕООД, гр. Варна
	При силни земетресения, пожари и други причини е възможна производствена авария, в резултат на която изтича голямо количество н-хексан течен или във вид на пари, които при подходящи климатични условия могат да поразят съседните обекти.

	6
	Петролен терминал с пристанище „Екопетролиум-Видин (Тайфун), гр. Видин с оператор „ОМВ България“ ООД, гр. София
	Риск при високи води на р. Дунав. Преминаване на сто годишна вълна по реката би заляла площадката на обекта. Възможни са разрушения и нефункциониране на съоръжения свързани с безопасната експлоатация. Това би довело до неконтролирано изпускане на дизелово гориво във водите на р. Дунав и значително увреждане на околната среда.

	7
	Складове за съхранение на ВВ №4 и №6, с. Горни Лом, общ. Чупрене с оператор „Видекс“ АД, гр. София
	Риск от навлизане на неконтролиран горски пожар на територията на обекта. Съществува вероятност при определени климатични условия да възникнат горски пожари, които да преминат във върхово горене, поради наличието на гъста иглолистна растителност. Това би довело до запалване и риск от експлозия в складовете съхранение на ВВ.

	8
	Складове за съхранение на взривни вещества Горни Лом, в с. Горни Лом, с оператор „Армс Кипинг“ ЕООД, с. Горни Лом
	Риск от навлизане на неконтролиран горски пожар на територията на обекта. Съществува вероятност при определени климатични условия да възникнат горски пожари, които да преминат във върхово горене, поради наличието на гъста иглолистна растителност. Това би довело до запалване и риск от експлозия в складовете съхранение на ВВ.



Тези външни рискове и източници на опасност са подробно описани във външните авариини  планове на съответните общински структури, за които са планирани са мерки, сили и средства за минимизиране на риска и последствията при възникване на голяма авария.


2.3.5. Регистър на инсталации с действащи разрешителните за емисии на парникови газове 
В териториалния обхват на РИОСВ – Монтана на две инсталации са издадени разрешителни за емисии на парникови газове (РЕПГ), както следва:

	№
	Наименование 
на фирмата (ЮЛ, ЕТ), седалище и адрес на управление
	Наименование 
на обект, населено място, дейност
	Номер
 на издаденото РЕПГ
	Брой
планирани проверки 
за 2025 г.

	1
	2
	3
	4
	5

	1
	„Видахим” АД, гр. Видин, ЮПЗ
	ТЕЦ към „Видахим” АД, гр. Видин, ЮПЗ
	№ 62/2008 г., актуализирано с решение № 62-Н0-А2/2023 г.
	1

	2
	"Булгартрансгаз" ЕАД, гр. София, бул. “Панчо Владигеров” № 66
	Компресорна станция "Расово", с. Расово, 
общ. Медковец, обл. Монтана
	№ 177-Н0/2021 г., 
актуализирано с решение № 177-Н0-И0-А1/2023 г.
	1










3. Планирано изпълнение за годината
[bookmark: _GoBack]Обектите в област Видин и област Монтана подлежащи на контрол към 2025 г. включени в регистъра са 1229 броя обекти. 
От тях планирани за контрол за 2025 г. – 453 броя обекти, с планирани 825 броя проверки.

По съответните закони същите са както следва:
По Закона за опазване на околната среда (ЗООС) – Екологична оценка и оценка въздействието върху околната среда:
· обекти предвидени за контрол през 2025 г. – 36 бр.;
· брой проверки – 36 бр.; 
· брой експерти, извършващи проверките – 2 бр.

По Закон за чистотата на атмосферния въздух (ЗЧАВ) общо на 44 бр. обекта са планирани 50 бр. проверки, както следва:
	- Големи горивни инсталации. Контрол на ГГИ по Наредбата за норми за допустими емисии на серен диоксид, азотни оксиди и прах, изпускани в атмосферата от големи горивни инсталации (обн., ДВ, бр. 2/2013 г., доп., бр. 76/2013 г.) – 0 обекта, 0 проверки;
	- Вещества, които нарушават озоновия слой (ВНОС). Контрол на ВНОС по чл. 17 от Закона за чистотата на атмосферния въздух и Регламент (ЕС) 2024/590 за веществата, които нарушават озоновия слой - 0 обекта, 0 проверки;
	- Флуорсъдържащи парникови газове (ФПГ). Контрол на ФПГ по чл. 17 от Закона за чистотата на атмосферния въздух и Регламент (ЕС) 2024/573 за флуорсъдържащите парникови газове - 9 обекта с планирани 9 проверки;
	- Летливи органични съединения (ЛОС). Контрол на НДЕ за ЛОС по Наредба № 7 от 21.10.2003 г. за норми за допустими емисии на летливи органични съединения, изпускани в околната среда, главно в атмосферния въздух в резултат на употребата на разтворители в определени инсталации – 5 обекта, с планирани 5 проверки;
	- Летливи органични съединения. Контрол на ЛОС по Наредба за ограничаване емисиите на летливи органични съединения при употребата на органични разтворители в определени бои, лакове и авторепаратурни продукти - 3 обекта, с планирани 3 проверки; 
	- Бензиностанции и терминали. Контрол на ЛОС по Наредба № 16 от 12 август 1999 г. за ограничаване емисиите на летливи органични съединения при съхранение, товарене или разтоварване и превоз на бензини - 9 обекта. Планирани са 9 проверки;
	- Контрол на 12 бр. обекти в обхвата на Наредба № 1 от 2005 г. за норми за допустими емисии на вредни вещества, изпускани в атмосферата от обекти и дейности с неподвижни източници на емисии, с планирани 18 проверки;
	- Средни горивни инсталации. Контрол на 4 бр. обекти в обхвата на Наредба за ограничаване на емисиите на определени замърсители, изпускани в атмосферата от средни горивни инсталации, с планирани 4 проверки.
	- Програми за намаляване нивата на замърсителите и за достигане на утвърдените норми по чл. 27 от ЗЧАВ – планирани са 2 бр. проверки, по една на общини Монтана и Видин.

По Закона за защита от шума в околната среда (ЗЗШОС) – общо на 3 обекта са планирани 3 броя проверки:
	- по Наредба № 6 от 26.06.2006 г. за показателите за шум в околната среда, отчитащи степента на дискомфорт през различните части на денонощието, граничните стойности на показателите за шум в околната среда, методите за оценка на стойностите на показателите за шум и на вредните ефекти от шума върху здравето на населението на 3 обекта са планирани 3 проверки;

По Закона за ограничаване изменението на климата (ЗОИК) - обекти с разрешителни за емисии на парникови газове (РЕПГ) по чл. 31 – 2 обекта с 2 проверки.

По Закона за водите - през 2025 г. са предвидени 117 бр. проверки на 57 бр. обекти, от които канализационните системи без изградени селищни ПСОВ са 12 бр.; канализационните системи с ПСОВ са 6 бр.; предприятията от хранително-вкусовата промишленост са 12 бр.; други промишлени предприятия – 14 броя; други обекти – 13 бр. 
Планираните проверки по поречия са: поречие Дунав – 34 бр. проверки на 15 бр. обекти; поречие Огоста - 46 бр. проверки на 22 обекти; поречие Западно от Огоста - 38 бр. проверки на 20 бр. обекти. 
Планирани са и 10 проверки по условия в издадено КР на 10 броя обекта.  
Общия брой проверки по компонент „Води” за 2025 г. е 127 броя, в т.ч. и 10 броя по условия в издадено КР.

По Закона за почвите през 2025 г. са предвидени общо 44 обекта с планирани 44 проверки, от които 3 броя депа с преустановена експлоатация, 17 броя депа с контейнери тип „Б-Б“ куб, съхраняващи ИУПРЗ и 6 броя складове, съхраняващи негодни за употреба ПРЗ.  

Биологично разнообразие и Национална екологична мрежа (НЕМ)
Общо обекти по БРЗТЗ: 446 бр. (43 по ЗЗТ, 274 по ЗБР, 128 по ЗЛР и 1 по ГМО), планирани общо 250 бр. проверки на 103 обекта.
	По Закона за защитените територии – от общо 43 бр. обекти, през 2025 г. са планирани 18 броя проверки на 16 обекта; отделно са планирани 140 бр. проверки от назначения служител (1 бр.) за охрана на резерват „Чупрене“. Същият осъществява ежедневни проверки (обхождания), в охранителния участък „Чупрене“, като през зимния период проверките са съобразени с метеорологичните условия и труднодостъпността на терена, като е възможно да се редуцират. Служителят води дневник по образец.  
	По Закона за биологичното разнообразие – от общо 274 обекта, подлежащи на контрол, през 2025 г. са планирани за контрол 61 обекта с извършване на 66 броя проверки, както следва:
- Глава ІІ, Раздел ІІ „ Защитени зони”: от общо 38 бр. защитени зони, планирани са 8 бр. проверки (решения по ОС) на 5 броя обекти;
- Глава V „Опазване на вековни и забележителни дървета” – от общо 140 бр. вековни дървета, съгласно актуалния регистър, са планирани 9 бр. проверки на 25 бр. ВД.
- Глава VІІІ, Раздел ІІІ „Опазване на растителни и животински видове извън естествената им среда” – от общо 20 обекта, са планирани 16 бр. проверки на 16 бр. обекта (10 бр. зоомагазини и 6 бр. цветарски магазини);
- Наредба № 1/2006 за условията и реда за лицензиране на зоологическите градини: 0 обекта, не са планирани проверки;
- Наредба № 6 от 23.10.2003 г. за минималните изисквания и условия за отглеждане на животни в зоологически градини и центрове за отглеждане и размножаване на защитени видове животни: 0 обекта, не са планирани проверки;
- по Наредба № 4 към Закона за биологичното разнообразие – 0 обекта, не са планирани проверки;
- Глава ІІІ,  Раздел ІІІ – „Регулирано ползване на растителни и животински видове” – от общо 20 бр. обекта с планирани 20 бр. проверки (пунктове за изкупуване на градински и лозов охлюв);
- Глава ІV, Раздел ІV „Регистрация”:
- на основание чл. 90 от ЗБР – от общо 38 обекта (волиера за папагали и терариуми за питони), са планирани 3 бр. проверки на 3 обекта – 1 бр. на терариум и 2 бр. на волиери за папагали;
- на основание чл. 96 от ЗБР – от общо 2 бр. обекта - колекции-природонаучен музей-Белоградчик и сбирка от препарати във Видин), са планирани 2 бр. проверки на 2 бр. обекта;
- Глава ІІІ,  Раздел ІІ, от ЗБР – защитени растителни и животински видове:
- на основание чл. 37 от ЗБР – от общо 3 бр. обекта (на находища на защитените растителни видове полско котенце и български ерантис, както и на защитен животински вид – белоглав лешояд (волиера за реинтродукция на белоглави лешояди в с. Долно Озирово, общ. Вършец), планирана е 1 бр. проверка на 1 бр. обект - находище на защитен растителен вид български ерантис;
- по разрешителни, съгласно Наредба № 8 – 2 обекта с 2 броя проверки;
- други /комплексни/ - 5 бр. проверки на 5 обекта.
По Закона за лечебните растения: от общо 128 бр. обекта  са планирани 25 обекта с 25 бр. проверки, както следва: 
- Наредба № 2/2004 г. за правилата и изискванията за събиране на билки и генетичен материал от лечебни растения – от общо 29 бр. институции са планирани 12 проверки на 12 бр. институции;
- Наредба № 5 за изискванията, на които трябва да отговарят БЗП и складове за билки. От общо 99 бр. БЗП, са заложени 13 обекта с планирани 13 проверки;
По Закон за генетично – модифицираните организми – 1 обект с планирана 1 брой проверка (вземане на проби с представител на ИАОС по утвърден график).

Планирани проверки за 2025 г. по Закон за управление на отпадъците общо планирани 250 броя проверки, включително и оператори с КР;
Контрол по изпълнение на условия в издадени Комплексни разрешителни – 10 проверки по фактор „отпадъци“ на 10 обекта ;
Общинските администрации ще бъдат проверявани за изпълнение на задълженията на  кметовете по изискванията на ЗУО. 
При извършване на една проверка на оператор/площадка, ще се проверяват едновременно изискванията на ЗУО – разрешителен и регистрационен режим, както и по 2 и повече наредби, съгласно Справка 3.4.
По съответните наредби са планирани проверки както следва:
- ЗУО – Разрешителен режим - Действащи разрешителни за дейности с отпадъци са 35 броя, като 5 броя от тях са издадени на дружества които не разполагат с площадки. Планирани са 37 броя проверки на всички площадки включени в 30 разрешителните за дейности с отпадъци. 
- ЗУО - Регистрационен режим – планирани 110 броя проверки, от които 25 броя на лица извършващи третиране на неопасни отпадъци и 85 броя лица извършващи събиране и транспортиране на отпадъци. 
- Наредба за излезлите от употреба моторни превозни средства - планирани 20 броя проверки.
- Наредба за батерии и акумулатори и за негодни за употреба батерии и акумулатори - планирани 32 броя проверки.
- Наредба за отработените масла и отпадъчните нефтопродукти - планирани 59 броя проверки.
- Наредба за излязлото от употреба електрическо и електронно оборудване - планирани 35 броя проверки.
- Наредбата за опаковките и отпадъците от опаковки – планирани 29 броя проверки.
 	- Наредба за третиране на биоотпадъците - планирани 10 броя проверки.
- Наредба за изискванията за реда и начина за инвентаризация на оборудване, съдържащо ПХБ, маркирането и почистването му, както и за третиране и транспортиране на отпадъци, съдържащи ПХБ – не са планирани проверки; 
- Наредба № Н-4 от 02.06.2023 г. за условията и изскванията, на които трябва да отговарят площадките за съхраняване или третиране на отпадъци, за разполагане на съоръжения за третиране на отпадъци и за транспортиране на производствени и опасни отпадъци – планирани 77 броя проверки;
- Наредба за изискванията за третиране на излезли от употреба гуми - планирани 53 броя проверки.
- Наредба за реда и начина за оползотворяване на утайки от пречистването на отпадъчни води чрез употребата им в земеделието - планирани 3 броя проверки.
- Наредба № 4 за условията и изискванията за изграждането и експлоатацията на инсталации за изгаряне и инсталации за съвместно изгаряне на отпадъци - планирани 1 брой проверки.
- Наредба за управление на строителни отпадъци и за влагане на рециклирани строителни отпадъци- планирани 35 брой проверки.
- Наредба №2 за класификация на отпадъците – 15 броя;
- Наредба №1 от 2014 г. за реда и образците, по които се предоставя информация за дейностите по отпадъците, както и реда за водене на публични регистри - планирани 178 броя проверки.
- Наредба № 1 за изискванията към дейностите по събиране и третиране на отпадъци на територията на лечебните и здравните заведения – планирани 8 броя проверки.
- Наредба за определяне на реда и размера за заплащане на продуктова такса по Глава втора, Раздел I Продуктова такса за пластмасови торбички за пазаруване – планирани 29 броя проверки.
- Изпълнение на заповедите по чл. 59, ал. 2 от ЗУО за всеки МРО – не са планирани;
- Регламент (ЕО) № 1013/2006 относно превози на отпадъци – планирани 18 броя проверки.
- Регламент (ЕС) 2017/852 относно живака (отпадъци от живак) - не са планирани проверки;
- Регламент (EC) 2019/1021 (POPs отпадъци) - не са планирани проверки.
- Наредба за намаляване на въздействието на определени пластмасови продукти върху околната среда – планирани са 3 брой проверки.
- Дейност като търговец и/или брокер на отпадъци – планирани 2 броя проверки.

По Закон за защита от вредното въздействие на химичните вещества и смеси (ЗЗВВХВС) -  през 2025 г. са планирани проверки на 56 броя обекта с 56 броя проверки, както следва:
- Регламент 1907/2006 - REACH – 52 броя планирани проверки;
- Регламент 1272/2008 – CLP - 36 броя планирани проверки;
- Регламент 648/2004 – детергенти - 17 брой планирани проверки;
- Регламент 2019/1021 – (УОЗ) – 11 броя планирани проверки;
- Регламент (ЕС)201/852 - живак – 0 брой планирани проверка;
- Регламент (ЕС)2019/1020 (Надзор на пазара) – 8 броя планирани проверки;
- Регламент 259/2012 (фосфати) – 0 броя планирани проверки;
- Регламент 649/2012 (PIC) – 0 броя планирани проверки;
- Наредба за съхранение на опасни вещества и смеси - 52 броя планирани проверки.
При извършване на проверки на обектите при една проверка ще се проверяват изискванията по един или повече регламенти, съвместно с проверка по изискванията на Наредбата за съхранение на опасни вещества и смеси. 
	Извън тези проверки ще бъдат проверени и 10 оператора на КР при планирани 10 проверки.

По Закон за отговорността за предотвратяване и отстраняване на екологични щети през 2025 г. са предвидени 7 проверки на 7 обекта. 
Подлежащите на контрол през 2025 г. са 453 броя обекти, по компоненти и фактори на околната среда, като ще бъдат извършени 833 броя планови проверки, в които са включени 140 броя проверки на парковата охрана на Р Чупрене.
При планиране на контролните проверки за 2025 г. е взето предвид и участията през 2024 г. в извънредните проверки. В зависимост от направената актуализация на обектите за контрол, и рисковия потенциал на същите, съчетано с по - стройна организация при подготовка, преди и по време на извършване на контрол на място, като и попълване на експертния състав, в момента незаета 1 щатна бройка, представеният план за контролна дейност на РИОСВ – Монтана за 2025 г. е напълно изпълним.


	№
	Компоненти и фактори на околната среда, по които се осъществява контрол 
	Брой планирани проверки
	Брой експерти, извършващи проверките

	1.
	2.
	3.
	4.

	1.
	КР
	10
	10

	2.
	Предприятия и/или съоръжения, класифицирани с нисък или висок рисков потенциал в съответствие с чл. 103, ал. 2 от ЗООС
	10
	2

	3.
	Въздух
	50
	2

	4.
	Води
	117
	2

	5.
	Почви
	44
	1

	6.
	Отпадъци
	240
	3

	7.
	Химикали
	56
	2

	8.
	Шум
	3
	2

	9.
	Биологично разнообразие
	66
	3

	10.
	Защитени територии
	158
	3

	11.
	Защитени зони
	8
	3

	12.
	Лечебни растения
	25
	3

	13.
	ОВОС и ЕО
	36
	3

	14.
	Екологична отговорност
	7
	2

	15.
	ГМО
	1
	1

	16.
	Изменение на климата
	2
	1

	17
	EMAS
	0
	0

	18
	Екомаркировка на ЕС
	0
	0

	Общ брой проверки по компоненти и фактори на ОС за 2025 г.
	
833
	16

	Комплексни проверки
	52
	



Общ брой експерти от специализираната администрация, извършващи проверки: 16 броя експерти, включително и 1 бр. служител – охрана на Р Чупрене.
Забележка:
- в т. 10 на таблицата са включени 140 броя проверки на охраната ОУ Чупрене – 140 броя.
Приоритетни за проверка ще бъдат обектите с комплексни разрешителни - 10 броя с планирани 10 проверки, обектите с разрешителни по чл. 103, ал. 2 от ЗООС (класифицирани като предприятия / съоръжения с нисък и висок рисков потенциал) –планирани 10 проверки, както и обектите, определени за комплексни проверки, по два и повече компоненти и фактори на околната среда – 52 броя, общо планирани за проверка 2025 г. –  825 броя проверки. 

3.1.  Данни от мониторинга на изпълнението от предходната година
За подлежащите на контрол през 2024 г. по компоненти и фактори на околната среда 481 броя обекти е планирано да бъдат извършени 879 броя планови проверки, в които са включени 180 броя проверки на парковата охрана на Резерват Чупрене.
По компоненти и фактори на околната среда както следва: въздух – 50 бр.;  води – 117 броя; почви – 46 бр.; биологично разнообразие, ЗТ, ЗЗ, ЗЛР и ГМО – 304 бр. (вкл. и 180 броя проверки на парковата охрана на Р „Чупрене“ – 180 броя); шум – 5 бр.; химикали – 62 бр.; ОВОС и ЕО – 30 бр.; отпадъци – 243 броя, екологична отговорност – 3 броя., изменение на климата – 2 бр. Проверки на Предприятия по чл. 103, ал. 2 от ЗООС – 6 броя, проверки по издадени КР – 11 броя. За 2024 г. са заложени 49 комплексни проверки на 49 обекта.
През 2024 г. по компоненти и фактори на околната среда са извършени планови проверки както следва: въздух – 50 бр.;  води - 117 броя; почви 46 бр.; биологично разнообразие, ЗТ, ЗЗ, ЗЛР и ГМО – 304 бр. (вкл. и 180 броя проверки на парковата охрана на Р „Чупрене“ – 180 броя); шум – 5 бр.; химикали – 62 бр.; ОВОС и ЕО – 29 бр.; отпадъци – 243 броя, екологична отговорност – 3 броя, изменение на климата – 2 бр. Проверки на Предприятия по чл. 103, ал. 2 от ЗООС – 6 броя, проверки по издадени КР – 11 броя. Заложените 49 комплексни проверки на 49 обекта през 2024 г. са изпълнени.
Извършени планови проверки по компоненти и фактори на ОС през 2024 г. е 878 броя на 481 броя обекта.
Изпълнение на плана за контролна дейност на РИОСВ – Монтана за 2024 г. е  99,9 %.
При заложени 879 броя планови контролни проверки, по компоненти и фактори на околната среда за 2024 г. са извършени 878 броя.
Плановите проверки на предприятия по чл. 103, ал. 2 от ЗООС – 6 броя, на операторите с издадени КР – 11 броя, както и заложените 49 броя комплексни проверки изпълнението е на 100%. 
Не е осъществена една планирана проверка относно наблюдение и контрол по изпълнение на мерки и условия в становище по ЕО за Общ устройствен план, поради непредставен от страна на възложителя годишен доклад по наблюдението и контрола при прилагането на плана, включително след изискването му с писмо от страна на инспекцията.
ЕО и ОВОС 
	Планът за контролната дейност през 2024 г. от направление „ЕО и ОВОС“ е изпълнен на 97 %, като са осъществени 29 броя проверки. 

3.2. Приоритети
Компонент „Въздух“ и фактор „Шум“
	 	През 2025 г. основните приоритети по компонент „Въздух“ и фактор „Шум“ ще са насочени главно към осигуряване качеството на атмосферния въздух в общини Монтана и Видин, ограничаване на замърсяването с ФПЧ и серен диоксид от големи и средни горивни инсталации, спазване на ограниченията и забраните по отношение експлоатацията, употребата и пускането на пазара на хладоагенти и оборудване:
- Контрол по практическото прилагане и степента на изпълнение на мерките и дейностите от общини Монтана и Видин за подобряване на качеството на въздуха и опазване на човешкото здраве;
- Намаляване на общите годишни емисии на вредни вещества (замърсители) от промишлени източници, включително на изпусканите в атмосферния въздух замърсители от големи и средни горивни инсталации, чрез контрол за предотвратяване на използването на несертифицирани горива и/или отпадъци за изгаряне в горивни източници и мониторинг на пречиствателни съоръжения за степента им на ефективност;
- Контрол за спазване на изискванията, ограниченията и забраните в Регламент (ЕС) 2024/573 за флуорсъдържащите парникови газове и Регламент (ЕС) 2024/590 за веществата, нарушаващи озоновия слой от вносители, ползватели и оператори на хладилно, климатично и/или термопомпено оборудване, както и за поддържаната от тях минимално изискуема от законодателството информация и документация по отношение експлоатацията, употребата и пускането на пазара на хладоагенти и оборудване; 
- Ежеседмични проверки на интернет сайтове и платформи за обяви и реклами на забранени за търговия и с ограничителен режим на употреба вещества, които нарушават озоновия слой, и флуорсъдържащи парникови газове в бутилки за еднократна употреба;

Компонент „Води“
Приоритетите през 2025 г. ще са:
· Контрол на обекти с действащи разрешителни за заустване и комплексни разрешителни (планирани са 62 бр. обекти, вкл. с издадено КР, посочени в таблици №№3.2. и 3.10.), в т.ч. на:
· обекти, в т.ч. и канализационни системи на населени места, селищни и курортни образувания, потенциални замърсители на водите на Черно море, приоритетно в зоните за къпане в активния туристически сезон за Черноморието и на други обекти с натоварване в активния туристически сезон (напр. планински курорти) – планирани са 37 бр. проверки на 18 бр. канализационни системи на населени места, селищни и курортни образувания (таблица №3.2.);
· на производствени обекти, които са потенциални източници на приоритетни и приоритетно опасни вещества, във връзка с разпоредбите на чл. 151, ал. 4, т. 5 от ЗВ и чл. 103 от Наредба № 1/11.04.2011 г. за мониторинг на водите – предвидени за контрол са 10 бр. проверки на 6 бр. обекти (таблици №№3.2. и 3.10.);
· канализационни системи на населени места, селищни и курортни образувания с големина над 2 000 е.ж., с изградена селищна ПСОВ, за проверка на съответствие с изискванията, вкл. и по отношение на провеждане на мониторинг, в съответствие с чл. 19 от Наредба № 6 за емисионни норми за допустимото съдържание на вредни и опасни вещества в отпадъчните води, зауствани във водни обекти, на обектите, заустващи отпадъчни води в повърхностни водни обекти и по отношение на изпълнение на задълженията да изпращат информация в ИАОС за количествата генерирани утайки от селищни ПСОВ, състава им и начина на оползотворяването им - планирани са 9 броя проверки на 3 бр. обекти (таблица №3.2. - 2 обекта в Област Монтана и един в Област Видин); 
· канализационни системи на населени места, селищни и курортни образувания с големина над 2 000 е.ж., с неизградена селищна ПСОВ или невключена в ПСОВ канализационна мрежа, с цел предприемане на действие за изграждане на необходимата инфраструктура – планирани са 9 бр. проверки на 5 бр. обекти (таблица №3.2. – три обекта в Област Монтана и два обекта в Област Видин,); 
· Контрол на други обекти (планирани са 9 проверки на 9 бр. обекти), в т.ч. на:
· обекти, формиращи отпадъчни води, без разрешителни, с цел предприемане на действие за издаване на разрешителни (2 бр. обекти); 
· обекти, потенциални замърсители на водни тела, за които са установени отклонения в качеството на повърхностните води и е отправено искане от БД за извършване на контрол по конкретни показатели – няма такива.

Компонент „Почви“
Планираните дейности по компонент „Почви” за 2025 г. са свързани с опазване на почвите и тяхното устойчиво ползване. Заложен е контрол на обектите с издадени комплексни разрешителни, животновъдни обекти, депа с преустановена експлоатация, площадки, на които са разположени контейнери  тип „Б-Б“ куб и складовете, съхраняващи пестициди и ПРЗ с изтекъл срок на годност.  

Фактор „Отпадъци“
Приоритетен контрол:
- на органите на местното самоуправление и местната администрация за осигуряване чистотата на населените места, речните корита с прилежащите им територии и общинската пътна мрежа, в изпълнение задълженията на кметовете на общини по чл. 19, ал. 3, т. 15 от ЗУО , за предотвратяване  изхвърлянето на отпадъци на неразрешени за това места и/или създаването на незаконни сметища и организиране на почистването им – 22 броя общини.
- на общините за изпълнение на заложените мерки в Плановете за действие към общинските програми управление на отпадъци по чл. 52 от ЗУО – 22 броя общини.
- на всички инсталации, третиращи отпадъци, получени от трансграничен превоз по нотификации съгласно Регламент (ЕО) № 1013/2006 г. – 6 броя -  „Монбат”АД, Ви Вас Цинк” ООД – оператори с КР  и 4 бр. обекта посочени в таблица 3.4., справка 3.4.3. – „Болкан Рисайклинг”ООД, „Кнауф България”АД, „Видаметалс Рисайклинг“ООД и  „Енерджи трейд 2009“ ООД;
- на всички лица, извършващи превози на отпадъци по общите информационни изисквания на чл. 18 от Регламент (ЕО) № 1013/2006 г. – 14 броя.
- на всички оператори и инсталации, третиращи опасни отпадъци – 3 броя - „Монбат”АД, „Огоста 2018”ЕООД и „Енерджи Трейд 2009”ООД.
- за спазване на нормативните изисквания и недопускането на нерегламентираното изгаряне на отпадъци, в периода на отоплителния сезон (ноември – април), с висок приоритет на нерегламентираното изгаряне на ИУГ, отработени масла, отпадъци от текстил, дървени дограми и други лесно запалими материали – 80 броя.
- на инсталации за изгаряне и/или съвместно изгаряне на отпадъци за спазване на нормативните изисквания – 1 брой – „Търговска и технологична компания”АД.
- на съществуващи депа, на които се депонират  производствени или опасни отпадъци, които не съответстват на нормативните изисквания - 2 броя - „РДНО – Монтана”ЕООД и „РДО – Видин”ЕООД.
- за спазване изискванията на чл. 72, ал. 2 от ЗУО. Регионалните инспекции по околната среда и водите най-малко веднъж годишно проверяват лицата, притежаващи разрешение по чл. 67, за установяване съответствието на условията по управление на отпадъците с тези в издаденото разрешение и за спазване на изискванията на настоящия закон и подзаконовите нормативни актове по прилагането му – 37 броя площадки;
- по издадените заповеди за заплащане на продуктова такса за предходната отчетна година за всички потоци МРО, като се осъществи проверка на всички лица, включени в заповедите за неизпълнение – проверките се извършват след издаване на заповедите; 
- дейността на лица, извършващи рециклиране на отпадъци от пластмасови опаковки – 2 броя – „Болкан Рисайклинг”ООД и СД”Живков, Лилов, Нешев и сие”.
Планираните дейности по компонент „почви” за 2025 г. са свързани с опазване на почвите и тяхното устойчиво ползване. Заложен е контрол на обектите с издадени комплексни разрешителни, животновъдни обекти, депа с преустановена експлоатация, площадки, на които са разположени контейнери  тип „Б-Б“ куб и складовете, съхраняващи пестициди и ПРЗ с изтекъл срок на годност,  
По закона за почвите през 2025 г. са предвидени общо: 44 обекта с планирани 44 проверки, подробно описани в Таблиза 3.3. от приложенията;
По компонент „почви“ са планирани 10 проверки по условия в издадено КР на 10 броя обекта.  

	Фактор „Опасни химични вещества“ и контрол на риска от големи аварии
През 2025 г. приоритетите на направлението по фактор „Опасни химични вещества“ ще са върху: 
· Контрол по Регламент (ЕО) 1907/2006 REACH - Целеви групи: производители, вносители, изключителни представители и потребители по веригата. Обхват на контрол:
· Контрол на ограниченията на вещества от Приложение XVII на REACH (напр. диизоцианати), вкл. след нотификации от Комисията за защита на потребителите (КЗП) за вещества в изделия. Списъкът на веществата с въведени нови ограничения, включени в Приложение XVII на REACH е публикуван на адрес: https://echa.europa.eu/bg/substances-restricted-under-reach;
· Контрол на вещества, предмет на разрешаване (Приложение XIV на REACH), след достигане на съответната дата на забрана. Списъкът на веществата, включени в Приложение XIV на REACH, където може да се установи датата на забрана за производство и/или употреба, е публикуван на адрес: https://echa.europa.eu/bg/authorisation-list.
· Контрол в рамките на Тринадесетия хармонизиран европейски проект на Форума на ECHA (REF-13) свързан с контрол на вещества, смеси и изделия продавани онлайн - потребителски продукти и продукти за професионална употреба. Обхват на проекта: чл. 67, ал. 1 от Регламент  REACH, чл. 3, ал. 1 от регламента за УОЗ, чл. 4 от директивата RoHS и избрани ограничени вещества от приложенията към законодателството. 
· Изготвяне на рискови профили за химични вещества/фирми, показали несъответствия с изискванията на Регламент (ЕО) 1907/2006 REACH. Сътрудничество с Агенция „Митници“ в контекста на инструкцията за взаимодействие. Целева група: вносители на опасни химикали;
· Прилагането на условията към издадените разрешения за употреба, вкл. провеждане на програми за мониторинг, документиране на резултатите, преразглеждане на условията и въведените мерки за управление на риска, включени в решенията за разрешаване, актуализирането на ИЛБ (съгласно чл. 31, пар. 9 на REACH) или информацията (съгласно чл. 32, пар. 3 на REACH). 
· Контрол по Регламент (ЕО) 2019/1020 относно надзора на пазара: Целеви групи - производители, вносители, потребители по веригата, изключителни представители, дистрибутори, доставчици на услуги за обработка на поръчки, доставчици на услуга на информационното общество и крайни ползватели (потребители извън всяка търговска или стопанска дейност, занаят или професия). 	
· Контрол по Регламент (ЕС) 2019/1021 относно устойчивите органични замърсители (УОЗ): Целеви групи – производители на изделия, вносители и потребители надолу по веригата. Контрол на ограниченията/забраните за употреба на устойчиви органични замърсители, вкл. новите УОЗ вещества.
· Контрол по Регламент (ЕО) 648/004 относно детергентите: Целеви групи – производители на изделия, вносители и потребители надолу по веригата. Контрол на употребяваните детергенти.

	По предотвратяване на големи аварии с опасни вещества и ограничаване на последствията от тях (СЕВЕЗО): Целеви групи – оператори на предприятия, класифицирани с нисък и висок рисков потенциал по чл. 103, ал. 2 или ал. 5 от ЗООС с контролен орган - комисията по чл. 157а, ал. 2 от ЗООС (Комисията).
	Във връзка, с ефективно приоритизиране на контрола на тези обекти се спазват „Насоките и критерии за изготвяне на системна оценка на опасностите в предприятия/съоръжения с нисък и висок рисков потенциал във връзка с изискванията на чл. 157а, ал. 9 и 11 от ЗООС“ (Приложение № 1) към Заповед № РД – 232/03.04.2023 г. на министъра на околната среда и водите, с която са утвърдени методически указания за прилагане на изискванията на глава седма, раздел I от ЗООС и за контрола на операторите на предприятия/съоръжения с нисък и висок рисков потенциал. 
	При проверка на съответствието на документацията на предприятията/съоръженията с нисък и висок рисков потенциал с нормативните изисквания по глава седма, раздел I от ЗООС - ДППГА, ДБ, аварийно планиране и др., в т.ч. тяхното преразглеждане и при необходимост последващото им актуализиране, при определяне на приоритетите за контрол се акцентира на:
· Проверка на съответствието и актуалността на информацията по чл. 116д, ал. 1 от ЗООС относно аварийното планиране на предприятията/съоръженията с нисък и висок рисков потенциал и необходимите мерки и поведение при възникване на голяма авария, с Приложение № 11 от Наредбата за предотвратяване на големи аварии с опасни вещества и ограничаване на последствията от тях (Наредбата), и начинът на предоставянето ѝ на засегнатата общественост (вписване на хиперлинк, ако информацията е публикувана на интернет страницата на предприятието, в случай, че операторът е изготвил информационна брошура/листовка или е публикувал информацията в местните средства за масово осведомяване, то същата следва да бъде изискана и приложена към протокола от проверка).
· Поддържане на регистъра на предприятията с нисък и висок рисков потенциал с актуална информация за резултатите от проверките чрез вписване на докладите от проверките, информацията по чл. 116д, ал. 1 от ЗООС и информацията за външния авариен план.
· Контрол на предприятия с висок рисков потенциал: 
· проведени ли са обучения, тренировки и проиграване на вътрешния авариен план на предприятието. В случай, че такива не са проведени се посочва причината и предвидената дата за тяхното провеждане; 
· предоставена ли е от оператора на кмета на съответната община, на чиято територия се намира предприятието/съоръжението, необходимата информация (в т.ч. и нейни актуализации), определена с Наредбата, за изготвяне на външен авариен план. В случай, че такава не е представена от оператора се посочват причините и конкретен срок за нейното представяне; 
· разработен ли е външен авариен план за конкретното предприятие от кмета на общината, на чиято територия се намира предприятието. В случай, че такъв не е разработен се посочва причината и конкретен срок за неговото изготвяне; 
· проведени ли са тренировки и учения на външния авариен план за предприятието (посочва се датата). В случай, че такива не са проведени през последния тригодишен период се посочва причината и предвидената дата за тяхното провеждане.
·  Контрол на предприетите от оператора мерки за събиране и анализ  на информацията, изготвените инструкции/процедури/заповеди за докладване на инциденти и аварии, с цел тяхното разследване и последващи действия за тяхното предотвратяване в рамките на системата за коригиращ мониторинг, във връзка с предложените за 2024 г. приоритети по извличане на поуки от аварии, разпространение на знания, придобити от научени уроци.
 
ЕО и ОВОС 
През 2025 г. ще бъдат извършени проверки: 
· по изпълнение на условия и мерки от решения по ОВОС и решения за преценяване на необходимостта от извършване на ОВОС за инвестиционни предложения – 10 бр. (Таблица 3.6.1. към Плана);
· относно наблюдение и контрол по изпълнение на мерки и условия в становища по ЕО – 7 бр. (Таблица 3.6.2. към Плана);
· за установяване правно действие на административни актове по реда на глава шеста от ЗООС, издадени през 2019 г. – 19 бр. (Таблица 3.6.3. към Плана).
	Планирани са общо 36 бр. проверки на място и по документи. 

Биоразнообразие, защитени територии и защитени зони 
- Засилен контрол върху дейностите на физически/юридически лица при осъществяване и реализиране на инвестиционни предложения/планове/програми и проекти, засягащи защитените зони от Националната екологична мрежа Натура 2000 и защитените територии по Закон за защитените територии в съответствие със ЗБР и ЗЗТ;
- Осъществяване на контрол по спазване на режимите от заповедите  за обявяване на ЗЗ и ЗТ и на Плановете за управление им чрез планирани на 8 бр. проверки, засягащи защитените зони, при осъществяване на ППП/ИП по смисъла на ЗБР. Заложено е извършването на 18 бр. проверки по ЗЗТ за опазване  и устойчиво управление и стопанисване на защитените територии, както и 140 бр. проверки от служителя „паркова охрана“ на ОУ „Чупрене“;
- Контрол на дейностите по опазване на защитените растителни и животински видове и техните местообитания, вековни дървета и видовете под специален режим. Заложени са 9 бр.  проверки на обявени вековни и/или забележителни дървета, 20 бр. проверки на видове под специален режим на опазване и ползване и 16 бр. проверки на зоомагазини и пазари за цветя и 1 бр. проверка на защитен животински вид.
- Контрол на търговията с растителни и животински видове, включени към приложенията на Регламент № 338/97 и Конвенцията CITES, в т. ч. на дейностите по регистриране на видове, следене за нелегална търговия и трафик на видовете, включени към Конвенцията. Заложени са 3 проверки по смисъла на ЗБР, касаещи волиери за отглеждане на папагали и терариуми за отглеждане на питони.
- Контрол по спазване на условията в разрешителни по Наредба № 8 към ЗБР, издадени на основание чл. 49, ал. 1, т. 1, във връзка с чл. 48, ал. 2, т. 1 от Закона за билогичното разнообразие. Заложени са за контрол две разрешителни, издадени от МОСВ: Разрешително № 1044/04.06.2024 г., издадено на ИБЕИ-БАН за улавяне на прилепи и използване на вертикални мрежи и/или живоловен капан за прилепи, обезпокояване, взимане на кръвни проби и събиране на мъртви екземпляри за попълване на колекцията на ИБЕИ; Разрешително № 1056/31.07.2024 г., издадено на ИБЕИ-БАН за улавяне и вземане на намерени мъртви екземпляри от видовете – Лешников сънливец (Muscardinus avellaranius) и Мишевиден сънливец (Myomimus roachi).
- Осъществяване на стриктен контрол върху дейностите по събиране, изкупуване и съхраняване на билките от лечебни растения в  билкозаготвителни пунктове и складове за билки, спазване на плановите документи на държавните и общинските институции, свързани с устойчивото опазване и ползване на лечебните растения по регламенти на ЗЛР и наредбите към него. През 2025 г. са заложени общо 25 бр. проверки по смисъла на ЗЛР и подзаконовите му нормативни актове, от които: 13 бр. на БЗП, 8 бр. на общински администрации и 4 бр. на държавни горски стопанства.
- Контрол по свободно пускане в природата на растителни видове и вземане на проби от тях за наличие на ГМО. През 2025 г. е заложено вземане на проби от земеделски култури за наличие на ГМО. 

3.3.  Цели – общи и специфични. Очаквани резултати
Въздух
      Постоянното подобряване и последващото поддържане на постигнатото качество на атмосферния въздух е приоритетна цел на инспекцията, постижима чрез контрол по прилагане и изпълнение на мерките и дейностите от общини Монтана и Видин, и намаляване на количествата на емисиите, изпускани в атмосферата от промишлени източници и горивни инсталации.
 Специфични цели:
- Поддържане на добро качество на атмосферния въздух чрез контрол по прилагането и проверки на изпълнението на мерките и дейностите от общини Монтана и Видин, с последващ анализ и оценка на годишните отчети за изпълнението им – планирани са по една проверка на всяка от общините;
- Контрол на източници на емисии на вредни вещества в атмосферата чрез проследяване за извършване на собствен мониторинг от оператори на промишлени и горивни източници на изпусканите в атмосферата емисии и последващ анализ на резултатите от извършените собствени и контролни измервания  за спазване на заложените със законодателството норми в Наредба № 1 от 2005 г. за норми за допустими емисии на вредни вещества, изпускани в атмосферата от обекти и дейности с неподвижни източници на емисии и Наредба за ограничаване на емисиите на определени замърсители, изпускани в атмосферата от средни горивни инсталации. През 2025 г. е предвидено да бъдат извършени 22 бр. проверки на 16 бр. обекти, от които 10 бр. контролни измервания на изпусканите в атмосферата емисии на 4 бр. обекти („Ломско пиво“ АД, гр. Лом –– 2 бр.; „Емко” ООД-обособено производство Монтана, гр. Монтана – 2 бр.; „Глобъл Инвестмънтс – Видин“ ЕООД в гр. Брегово, общ. Брегово, обл. Видин – 1 бр. и „Кнауф България“ ЕООД в гр. Видин – 5 бр.);
- Проверки на ползватели и оператори за спазване на забраната за употреба на свежи флуорсъдържащи парникови газове с висок потенциал на глобално затопляне, както и за спазване на изискването за извършване на проверки за течове от правоспособни за работа с флуорсъдържащи парникови газове лица и поддържане на документация с актуална информация за използваното оборудване. Предвидени са 9 бр. проверки на оператори на хладилно, климатично и/или термопомпено оборудване; 
 	- Ежеседмични проверки в интернет сайтове и платформи за наличие на обяви и реклами на забранени за търговия и употреба от 01.01.2015 г. вещества, които нарушават озоновия слой и за забранени за внос от 04.07.2007 г. флуорсъдържащи парникови газове в бутилки за еднократна употреба или пък предлагани на по-ниски цени;
- Контрол за количествата на изпусканите емисии на летливи органични съединения  от инсталации, използващи в дейността си органични разтворители, и последващ анализ на представените от операторите им планове за управление на разтворителите, както и проверки за спазване изискванията за съответствие на бензиноколонките на бензиностанциите с Етап II на улавяне на бензиновите пари и на пусканите на пазара от вносители и търговци на едро и дребно и съдържащи органични разтворители продукти – планирани са общо 18 бр. проверки, от които 5 бр. на оператори на инсталации, 10 бр. бензиностанции и 3 бр. обекти, търгуващи с продукти, съдържащи летливи органични съединения.

Води
· контрол по изпълнение на условията в разрешителните, в съответствие с разпоредбите на чл. 26 от Наредба № 2 за издаване на разрешителни за заустване на отпадъчни води във водни обекти и определяне на индивидуалните емисионни ограничения на точкови източници на замърсяване, в т. ч. и по отношение на изпълнение на задълженията за предоставяне на доклад за изпълнението на условията в издадените им разрешителни, съгласно чл. 48, ал. 1, т. 12 от ЗВ и по отношение на други приложими изисквания (планирани са 106 броя проверки на 48 бр. обекти); 
· контрол на обекти, формиращи битово - фекални отпадъчни води (в т.ч. канализационни системи на населени места, селищни и курортни образувания) и пречиствателните станции към тях по отношение на наличие, вид и експлоатационна готовност за работа на стъпало за обеззаразяване на пречистените отпадъчни води (преди заустването им в повърхностния воден обект), съгласно чл. 127, ал. 4 от Закона за водите, като вида на съоръжението (хлориране, озониране, UV или друго) (предвидени са 3 проверки на 3 бр. обекти);
· контролен мониторинг на отпадъчните води на обектите от списъка за задължителен емисионен контрол, утвърден със заповед на Министъра на ОСВ ( 40 броя проверки на 23 броя обекта);
· контрол на обекти - канализационни системи на населените места, които заустват във водно тяло със състояние по-лошо от добро, в случаите, в които това е посочено в Националния каталог от мерки към ПУРБ, Приложение № 2 (https://www.moew.government.bg/bg/vodi/planove-za-upravlenie/planove-za-upravlenie-na-rechnite-basejni-purb/planove-za-upravlenie-na-rechnite-basejni-2016-2021-g/) (4 проверки на 2 обекта – канализационните системи на гр. Вълчедръм и гр. Кула); 
· контрол на обекти, за които се установява, че с отпадъчните си води формират емисии на приоритетни и приоритетно опасни вещества, общи и специфични замърсители, които не са включени в разрешителното да се изисква предприемане на действия за изменение на разрешителното за заустване – няма. През 2025 г. са планирани 20 проверки на 13 обекти със заложени в издадените им разрешителни по ЗВ и ЗООС норми за приоритетни и приоритетно опасни вещества в отпадъчните води, вкл. канализационните системи на Монтана, Вършец, Видин, Берковица, Лом, Белоградчик и Кула;
· резултатите от извършения контрол да се въвеждат своевременно информация в Географската информационна система на управление на водите и докладване;
· поддържане в актуално състояние списъците на обектите, които формират емисии на приоритетни и приоритетно опасни вещества, общи и специфични замърсители, и същите се актуализират на интернет страниците.
· проверки по изпълнение на дадени предписания, направени по време на предходни проверки.

Биоразнообразие, защитени територии и зони
- Опазване, съхраняване  и подобряване на състоянието на екосистемите в границите на защитените територии и подобряване на благоприятния природозащитен статус на видове и местообитания в защитени зони от Натура 2000. За постигане на тази цел са планирани 18 бр. проверки по ЗЗТ по спазване на режимите в заповедите за обявяване, плановете за управление  по ЗЗТ и 140 бр. проверки от служителя „паркова охрана“ на ОУ „Чупрене“. Предотвратяване и/или намаляване на предполагаемите неблагоприятни въздействия върху местообитанията и видовете, предмет на опазване в защитените зони от мрежата „Натура 2000“, чрез осъществяване на превантивен контрол с процедурата по Оценка за съвместимостта на предвидените инвестиционни предложения, планове и програми с предмета и целите на опазване на защитените зони; Планирани са 8 бр. проверки, засягащи 5 бр. защитени зони, при осъществяване на ППП/ИП по смисъла на ЗБР и свързване със спазване на условията в решенията и дадени предписания по ЗБР;
- Опазване на застрашени, уязвими, европейски и национално значими защитени растителни и животински видове и техните местообитания, които са обект на защита, чрез прилагане на мерки за  постигане на благоприятен природозащитен статус, опазване на вековни дървета и видовете под специален режим по ЗБР, недопускане на нерегламентирана търговията с растителни и животински видове, включени към приложенията на Регламент № 338/97 и Конвенцията CITES. 
В съответствие с тази цел са заложени 9 проверки на обявени вековни и/или забележителни дървета, както и 20 бр. на видове под специален режим на опазване и ползване, 3 проверки по смисъла на ЗБР, касаещи волиери и тарариуми за отглеждане съответно на папагали и питони, 16 бр. проверки на зоомагазини и пазари за цветя и 1 бр. проверка на защитен животински вид;
- Постигане на ефективен контрол по опазване и устойчиво ползване на генетичните ресурси на лечебните растения върху дейността на билкозаготвителите, при прилагане на плановите документи на общини/ДГС за опазване на находищата от лечебни растения. Контрол по спазване ЗГМО с цел недопускане на свободното навлизане в природата на генетично-модифицирани организми.
 За постигане целите през 2025 г. е заложено извършване на общо 25 бр. проверки по смисъла на ЗЛР и подзаконовите му нормативни актове, от които: 13 бр. на БЗП, 8 бр. на общински администрации и 4 бр. на държавни горски стопанства. През 2025 г. е заложено вземане на проби от земеделски култури за наличие на ГМО.
	Планираните проверки по ЗБР, ЗЗТ, ЗЛР, ЗГМО са отразени в Таблица № 2 „Планирани обекти за контрол на РИОСВ – Монтана за 2025 г.“ и в справките 3.5. Биологично разнообразие и НЕМ от приложенията към Плана.

Отпадъци
Общи цели: 
- Осигуряване чистотата на населените места, реките с прилежащите им територии и общинските пътища. Почистване на замърсени терени, които са локализирани на територията на населените места и за които са дадени предписания. Недопускане на повторно замърсяване на вече почистени терени. 
- Недопускане на нерегламентирано третиране на отпадъци.
Специфични цели:
 Намаляване количествата на образуваните отпадъци и осигуряване на тяхното оползотворяване и рециклиране.

КР, химични вещества и смеси 
· Увеличаване информираността на операторите попадащи в приложното поле на ЗОПОЕЩ относно прилагането на законодателството в областта и произтичащите им задължения. Планирани за контрол през 2025 г. за областите Монтана и Видин са общо 7 броя проверки на 7 броя обекти (Таблица 3.7. Справка 1).
· Предотвратяване на големи промишлени аварии с опасни химични вещества и ограничаване на последствията от тях чрез проверки на обекти, попадащи в обхвата на приложение № 3 към ЗООС – планирани за контрол през 2025 г. за областите Монтана и Видин са общо 5 броя проверки на 5 броя обекти (Таблица 3.8. Справка 8.1).
· Недопускане експлоатацията на инсталации попадащи в обхвата на Приложение № 4 на ЗООС без издадено КР, както и тези с издадени КР да работят съгласно изискванията на НДНТ – планирани за контрол през 2025 г. за областите Монтана и Видин са общо 10 броя проверки на 10 броя обекти (Таблица 3.7. Справка 8.2).  Приоритет за 2025 г. ще са задълженията на операторите по преразглеждане на Комплексни разрешителни (КР) на инасталации във връзка с побликуването на новите заключения за най-добри налични техники (НДНТ), съгласно  Директива (ЕС) 2010/75 на Европейския  парламент и на Съвета относно емисиите от примишлеността за отрасъла на ковашките и леярните предприятия и за отрасъла на кланниците, страничните животински продукти и/или годните за консумация съпътвастващи продукти. 
· Контрол на обекти, осъществяващи дейности с химикали в обхвата на чл. 103, ал. 1 от ЗООС – планирани за контрол през 2025 г. за областите Монтана и Видин са общо 5 броя проверки на 5 броя обекти (Таблица 3.8. Справка 8.3). 
· Контрол на производители, вносители и потребители по веригата на опасни химични вещества и смеси по спазване на изискванията на Регламент (ЕО)1907/2006 (REACH), Регламент (ЕО)1272/2008 (CLP) и Регламент (ЕО)2019/1021 при използването и съхранението им чрез проверки в обектите, относно класифицирането, регистрирането им и съхранието в съответствие с изискванията на разширени информационни листове за безопасност и сценарии на експозиция, планираните проверки за 2025г. ще се извъшат съгласно Таблица 3.8.  –   Справка 8.2. 

ЕО и ОВОС 
Екологичният резултат, който се цели да бъде постигнат е законосъобразно осъществяване на икономически дейности чрез изпълнение на поставените условия и мерки в решенията, целящи предотвратяване на замърсяването на околната среда и риска върху човешкото здраве.


3.4.  Процедури за планови и извънпланови проверки
Планови проверки се извършват въз основа на изготвен Годишния план за контролната дейност на РИОСВ, съгласуван от зам. министъра и утвърден от министъра на околната среда и водите. Плановите проверки са определени въз основа на всички писмени указания, нормативно определените изисквания за честота на контрола по компоненти и фактори, както и оценката на риска на обектите, който се актуализира ежегодно. С цел по-голяма обхватност и резултатност от проверките - получаването на цялостна картина за екологичното състояние на обектите, както и съкращаване на човешки и финансов ресурс, се акцентира върху провеждането на комплексни проверки – по няколко компонента и фактора. Спазват се указанията за ротационен принцип на експертите, извършващи проверките.
	Проверките се извършват на място, по документи, с наблюдения и измервания. Комплексните проверки се извършват съгласно заповед на директора на РИОСВ – Монтана, с определен координатор/ръководител на екипа, който организира, координира и отчита проверката, съгласно инструкция от МОСВ.
 	След извършване на комплексната проверка се изготвя доклад до директора, който се публикува на интернет страницата на инспекцията. За извършване на проверките всеки петък се съставя седмичен план-график, който се одобрява от директора. Този план-график се актуализира при възникване на обстоятелства за извършване на допълнителни или приоритетни проверки.
	Проверката на място в даден обект се осъществява в присъствието на законния представител на дружеството или упълномощено за целта лице. Експертите съобщават основанието за проверката и нейната цел, уточнява се актуалната фирмена регистрация. Проверката включва достъп до:  производствената дейност/инсталация; данните от собствен мониторинг на обекта, осъществяван от оператора; друга допълнителна информация; провеждане на кратко обсъждане на резултатите. Констатираните факти и обстоятелства при проверката се отразяват в констативен протокол, съгласно утвърден от МОСВ образец. При констатирани несъответствия с екологичното законодателство се дават предписания, които са задължителни за изпълнение, с конкретен срок и отговорно лице и/или АУАН.
	Проверките за контрол по Комплексните разрешителни се извършват съгласно чл.154а от ЗООС и утвърдена със заповед на министъра на околната среда и водите Методика за реда и начина за контрол на комплексното разрешително. 
	Контролът на СЕВЕЗО – обектите се извършват чрез съвместни проверки от определени със заповед на министъра на околната среда и водите комисии, съставени от оправомощени представители на териториалните и регионалните структури на Министерството на околната среда и водите, Министерството на вътрешните работи, Изпълнителна агенция „Главна инспекция по труда“ и кметовете на общините.
	Извънплановите проверки са реагиращи и специални. Реагиращите се извършват по жалби, сигнали или аварийни ситуации, а специалните са следствие на разпореждане на държавен орган, прокуратура, областен управител и други институции. При проверките по жалби и сигнали се канят за участие подателите на жалбата/сигнала.
	При жалби и сигнали за замърсяване на воден обект се прилагат Указанията за координация и комуникация между регионалните инспекции по околна среда и водите и басейновите дирекции, за съвместни действия при извършване на проверки, утвърдени със Заповед на министъра на околната среда и водите. 
	При аварийни ситуации, свързани със замърсяване на компонентите на околната среда, се прилагат Указанията за действията при възникване на аварийни ситуации, утвърдени със Заповед на министъра на околната среда и водите. 
	Последващ контрол се осъществява във връзка с проверки за изпълнение на предписания, дадени по време на извършване на превантивен и текущ контрол.


3.5. Процедури за координиране с други контролни органи
При извършване на проверки (по жалби и сигнали), засягащи компетенциите и на други специализирани контролни органи, същите се уведомяват и канят за участие със свои представители в проверката. Когато не е възможно извършването на съвместна проверка, а при извършения контрол са констатирани нарушения, РИОСВ изпраща на съответния компетентен орган информация за направените констатации и резултатите от извършената проверка за сведение, с цел координиране на по-нататъшните действия.
Проверките по жалби и сигнали, свързани със замърсяване на водни обекти се извършват съобразно указанията за координация и комуникация между РИОСВ и БД, утвърдени със Заповед на министъра на околната среда и водите. 
При аварийни ситуации, свързани със замърсяване и увреждане на околната среда, се действа съобразно указанията за действия утвърдени със Заповед № РД-243/10.04.2023 г. на министъра на околната среда и водите и разпореждания на областния щаб за координиране на спасителни и неотложно аварийно-възстановителни работи.
Проверките по контрол за изпълнение на условията в Комплексните разрешителни се извършват съвместно с експерти от Басейнова дирекция „ДР”. 
Контролът на предприятията, класифицирани с висок или с нисък рисков потенциал съгласно изискванията на чл. 103, ал. 1 от ЗООС се осъществява чрез съвместни проверки от определени със заповед на Министъра на околната среда и водите комисии, съставени от оправомощени представители на териториалните и регионални структури на МОСВ, МВР, ИА ГИТ и кметовете на общини, на основание съгласно чл. 157а от ЗООС. Комисиите провеждат планиран и систематичен контрол на прилаганите мерки за безопасност, заложени в ДБ и ДППГА. Проверките са въз основа на годишен план, утвърден със заповед на Министъра на ОСВ и по жалби и сигнали на граждани. Въз основа на утвърдения план за контролната дейност, след съгласуване с другите участници в проверката се разработват програми като се посочва и честотата на проверките. По време на проверката се съставя констативен протокол от председателя на комисията, който се подписва от всички членове на комисията. След проверката се изготвя доклад до министъра на ОСВ, в който се представят констатираните факти и обстоятелства относно съответствието на предприятието с изискванията на глава седма, раздел 1 и на наредбата по чл. 103, ал. 9 от ЗООС.
Периодичен контрол по спазване на задълженията на общинските администрации във връзка с изискванията на 127, ал. 7 и  чл. 144, ал.1, т. 4 от Закона за устройство на територията се осъществява чрез участие на експертите от дирекция „Превантивна дейност” в заседанията на общинските експертни съвети по устройство на територията.
Ежегодно експерт на РИОСВ взема участие в комисиите по чл. 17, ал. 1, т. 1 от Закона за опазване на земеделските земи, назначени със заповед на министъра на земеделието и горите, след предварително изпратен дневен ред от съответната областна дирекция „Земеделие“.
Експертите на РИОСВ участват съгласно своята компетентност в различни комисии, назначавани със заповеди на съответните кметове, включително и в лесоустройствени съвещания и комисии във връзка с приемане на изготвени горскостопански планове.

3.6.  Процедура за комуникация със заинтересованите страни
Комуникацията със заинтересованите страни се осъществява чрез, разглежданите преписки, даване на становища и извършване на проверки на място, в тясна взаимовръзка между операторите и обществеността. 
Изготвените месечни и тримесечни отчети се публикуват на интернет страницата, както и  резултатите от извършените контролни проверки, с което се осведомява широката общественост. 
На основание чл. 25 а ал. 2 от ЗООС, Планът за контролна дейност на инспекцията за съответната година се обявява публично на интернет страницата на РИОСВ – Монтана - обществено достъпен за всички заинтересовани лица. 
Актуална информация за предприетите мерки по постъпилите жалби и сигнали, също е налична на интернет страницата на инспекцията, където желаещите могат да получат интересуващата ги информация. Публикуват се всички инвестиционните намерения, подлежащи на процедиране по Глава шеста от ЗООС. Обявява се публичен достъп до издадените крайни актове по реда на Глава шеста от Закона за опазване на околната среда. На информационно табло, достъпно до широка общественост се обявяват издадените решения по ОВОС и ЕО, както и издадените Решения за прекратяване на процедурите. Експертите от направление Управление на отпадъците и опазване на почвите са постигнали отлично ниво на комуникация със заинтересованите лица, относно подадени документи чрез Национална информационна система „Отпадъци“ и възникнала необходимост от консултации по телефон или на място, като се разясняват детайли от процедурите по разрешаване на дейностите с отпадъци.
Проверките на инсталации с издадени комплексни разрешителни се извършват съвместно с представители на Басейнова дирекция „Дунавски район“ - Плевен. За целта се изпраща писмо до оператора и до БДДР - Плевен с предварителна програма за проверката. Издава се поименна заповед от директора на РИОСВ - Монтана за експертите, които участват в проверката.
Проверките на предприятията/съоръженията, класифицирани с нисък или висок рисков потенциал съгласно изискванията на чл. 103, ал. 1 от ЗООС, се осъществяват от определени със заповед на директора на Инспекцията комисии, съставени от оправомощени представители на териториалните и регионални структури на МОСВ, МВР, ИА ГИТ и кметовете на общини, на основание съгласно чл. 157а от ЗООС. Проверките са определени с годишен план, утвърден със заповед на Министъра на ОСВ, като при жалби и сигнали на граждани се извършват извънредни такива. По време на проверката се съставя констативен протокол от председателя на комисията, който се подписва от всички членове на комисията. След проверката се изготвя доклад по образец до министъра на ОСВ, в който се представят констатираните факти и обстоятелства относно съответствието на предприятието с изискванията на глава седма, раздел 1 и на наредбата по чл. 103, ал. 9 от ЗООС.
Проверки по сигнали, жалби, с комисии и др. заедно с представители на общини, областни администрации, РЗИ, ПБЗН, ОД МВР, ОДП, РУГ и др. се извършват на основание Заповеди, издадени от компетентен орган или по писма, изискващи извършването на съвместни проверки, и се залагат в седмичния график. 
При получени сигнали за замърсяване на водни обекти, действията са съгласно Заповед РД- 569/01.06.2021г. на Министъра на околната среда и водите и утвърдени указания за координация и комуникация между РИОСВ и Басейновите дирекции за съвместни действия при извършване на проверките, като освен представители на БДДР гр. Плевен, в голяма част от проверките присъстват и представители на местната власт (общини, здравни инспекции, областни дирекции по БХ, ИАРА и др.).   
При аварийни ситуации, свързани със замърсяване и увреждане на околната среда се действа съобразно указанията за действия на Министъра на околната среда и водите и разпореждания на областния щаб за координиране на спасителни и неотложно аварийно-възстановителни работи.

3.7.  Процедура за мониторинг на изпълнението
Планираната контролна дейност ще се съпътства от извънпланови проверки, свързани със жалби и сигнали, възникване на аварийни ситуации, възлагане на проверки от други държавни институции, последващ контрол за изпълнение на дадени предписания.
За осигуряване изпълнението на плана и осъществяване на по-добра координация между експертите при комплексните проверки всяка седмица се изготвя план - график за предстоящите проверки, като се съвместяват извънредни и планови проверки според посоката и приоритетите им, с цел оптимизиране на разходите.
Всеки експерт в своето направление има задължение да следи за изпълнението на този план, сроковете на проверките и да дава предложения за изготвяне на седмичния график за контрол на инспекцията.
Контролът по изпълнението на Плана се осъществява чрез:
- ежедневно регистриране на извършените проверки и дадени предписания в електронен регистър;
- междинно отчитане – седмични справки, месечни и тримесечни справки;
- ежеседмично докладване на резултатите на оперативка, като при необходимост се провеждат и извънредни оперативки;
- преглед на обема, ресурсното осигуряване, техническата инфраструктура, персонал, квалификация, наличен бюджет и време;
- предприемане на подходящи превантивни и коригиращи действия за постигане целите и показателите от плануваните проверки;
Отчитането на проверките се извършва в електронен регистър Контрол на предписанията и в Месечна справка за контролната дейност в РИОСВ-Монтана.
Определени са експерти, които да осъществяват проверка по изпълнение на предписанията, дадени от експертите от РИОСВ-Монтана и да изготвят ежемесечна справка до директора до 5-то число на следващия месец за предходния.
Първата стъпка в мониторинга на изпълнението на плана за контролна дейност се осъществява чрез преглед на изпълнението на заложените проверки в седмичния график за извършване на проверки на РИОСВ-Монтана. До 5-то число на текущия месец се изготвя месечен отчет за дейността, по утвърдените таблична и текстова форми. Чрез месечния отчет се отчитат извършените за месеца проверки и предприетите по тях действия – дадени и изпълнени предписания, предприети административно наказателни мерки и др. Информацията се предоставя на специализираните дирекции в МОСВ за изготвяне на справки, анализи и др. Изготвят се тримесечни справки, чрез които се проследява броят на заложените и изпълнени проверки за съответното тримесечие през годината. 
Извършва се сравнение между изпълнените планови и извънредни проверки, отчитат се дадените предписания, съставените актове за установени административни нарушения. Прави се анализ на процентното изпълнение на плана спрямо планираните проверки за отчитания период. В общо сървърно пространство, във вътрешната мрежа на РИОСВ-Монтана всяко направление попълва електронен регистър на извършените проверки, който се попълва по направления. 

3.8.  Процедури за преглед/актуализация
Планираните за дадено тримесечие, но неосъществени проверки, по обективни причини, ще се прехвърлят в следващия период.
Актуализация на плана ще бъде предприета при наличието на обективни причини, промени в нормативната уредба и такива, свързани с човешкия фактор.
За прегледа на плана ще се акцентира на: 
· Съставяне и поддържане на актуален Регистър на всички обекти, подлежащи на контрол на територията на РИОСВ - Монтана; 
· Определяне на обектите/дейностите, които ще бъдат контролирани през съответната година и честотата на проверките на база извършен анализ на риска на обекти, подлежащи на контрол; 
· Изготвянето на плана за контрол по компоненти и фактори на околната среда се съобразява с ротационния принцип на експертите – даден обект да се проверява от един и същ експерт в рамките на не повече от две години при наличие на подходящи за ротиране длъжности, съвместими с квалификацията и опита на ротираните експерти. Отчита се и основната цел на длъжностната им характеристика, натовареността им с други задължения, извън контролната дейност и др.; 
· Проверка на процента на изпълнение на годишния план в края на всяко тримесечие чрез обобщаване на изготвените месечните отчети; 
· Проверка от експертите за причините за неизпълнение на планови проверки в рамките на тримесечието, за което са определени и извършени проверки от други тримесечия; 
· Проверка в края на всяка календарна година за съответствието на извършените проверки съгласно изготвените месечните отчети, вписани в реда, по които са дадени в годишния план. 

Планът за контролната дейност на РИОСВ – Монтана за 2025 г. ще бъде актуализиран в зависимост от констатациите, направени при проведения контрол през първото полугодие, като при необходимост проверявани обекти ще бъдат включвани за контрол и през второто шестмесечие на 2025 г., в т.ч. и идентифицирани нови обекти.

Приложение: Таблична част	
	1. Регистри на обектите за контрол
2. Планирани обекти за контрол през 2025 г. 
3. Програми за планирани проверки по компоненти и фактори на околната среда	
3.1. Въздух
		3.2. Води
		3.3. Почви
		3.4. Управление на отпадъците
3.5. Биологично разнообразие и Национална екологична мрежа (НЕМ)
3.6 ОВОС и ЕО
		3.7. Контрол по предотвратяване на промишлено замърсяване
		3.8. СЕВЕЗО и химикали
3.9. Ограничаване изменението на климата
3.10. Комплексни проверки

